title: Elfen Lied

text: Kōta ja Yuka lähtevät kävelemään hiekkarannalle, josta he löytävät rannalle huutoutuneen Lucyn alastomana ja täysin avuttomana. Lucyn päästä vuotaa edelleen verta, ja hänen kokemansa fyysinen trauman vuoksi Lucylle on kehittynyt sivupersoona. Kylmän laskelmoivan ja sadistisen Lucyn vastakohtana on erittäin oppivainen ja näennäisen harmiton, "nyū"-sanaa toisteleva tyttö. Tietämättä, mitä tehdä hänen kanssaan, Kōta ja Yuka ottavat hänet hoiviinsa ja alkavat käyttää hänestä nimeä Nyū. Kōtaan ihastunut Yuka päättää nopeasti myös muuttaa asumaan Kōtan ja Nyūn kanssa samaan huoneistoon.


title: Elfen Lied

text: Kōta, Nyū, ja Yuka yrittävät selvittää elämäänsä sekä menneisyyttään sarjan edetessä. Nyūn kautta Kōta alkaa saada takaisin kivuliaita muistojaan, jotka on haudannut syvälle mieleensä. Tällä välin tutkijat tutkimuskeskuksesta yrittävät selvittää, mitä Lucylle tapahtui ja missä hän majailee lähettämällä sekä homo sapiens-, että diclonius-agentteja ottamaan Lucyn kiinni.


title: Elfen Lied

text: "Lucy / Kaede" () on n. 18-vuotias diclonius-tyttö. Lucyllä on useita (animessa neljä) vektoreita, joiden kantama on kaksi metriä. Hän voi niiden avulla nopeasti tappaa kenet hyvänsä tuon rajan sisällä. Kauempana olevia kohteita vastaan Lucy kykenee sinkoamaan maassa lojuvia esineitä kuolettavalla voimalla. Hän on myös kykenevä pysäyttämään tai kimmoittamaan useimmat normaalit ammukset, kun hän keskittyy tehtävään. Lucyn viha ihmisiä kohtaan johtuu pääasiassa tavasta, jolla muut lapset häntä kohtelivat lapsena. Lucy hylättiin metsään syntymänsä jälkeen. Hänet lähetettiin orpokotiin, jossa muut lapset kiusasivat ja nimittelivät häntä Lucyn sarvien vuoksi. Kun Lucy oli kasvanut kymmenen vuoden ikään, hän löysi koiranpennun, josta alkoi huolehtia. Orpokodin lapset kuitenkin löysivät ja tappoivat pennun vain kiusatakseen Lucyä. Tämä laukaisi Lucyn synnynnäiset diclonius-voimat, ja Lucy repi palasiksi muut lapset vektoreillaan. Hieman tuon jälkeen Lucy tapasi Kōtan metsässä haudattuaan koiran maahan.


title: Elfen Lied

text: Lucy toistuvasti ilmaisee ja purkaa vihaansa väittäen, että ihmiset, jotka eivät ole dicloniuksia, eivät oikeasti ole ihmisiä. Häneltä tuntuukin kokonaan puuttuvan empatia, sillä hän tappaa tuntematta mitään ja käyttäytyy enemmän tai vähemmän sadistisesti. Huolimatta tästä asenteesta ihmiselämää kohtaan hän ei vahingoita Kōtaa ja pidättäytyy tappamisesta hänen läsnä ollessaan.


title: Elfen Lied

text: "Nyū" () on Lucyn sivupersoonallisuus, joka kehittyi, kun tarkka-ampujan luoti kimposi Lucyn päässä olleesta kypärästä. Nyūlla on pikkulapsen persoonallisuus ja puutteellinen käsitys ympäröivästä maailmasta. Häneltä puuttuu taito puhua selkeää kieltä. Nyū on täysin viaton ja kyvytön vahingoittamaan ketään, sillä hän on kaikki se, mikä Lucyssä on hyvää. Nyū muuntautuu Lucyksi, kun häntä kohdellaan huonosti.


title: Elfen Lied

text: "Ääninäyttelijä": Sanae Kobayashi (japani), Kira Vincent-Davis (englanti)


title: Elfen Lied

text: "Kōta" () on noin 19-vuotias opiskelija. Hän tulee tarinaan mukaan, kun hänen serkkunsa perhe sallii hänen muuttaa perheen omistamaan vanhaan majataloon. Vastapalveluksena hänen tulee huolehtia majatalorakennuksen huoltamisesta ja kunnossapidosta samalla, kun käy opiskelemassa paikallisessa yliopistossa. Kouta on padonnut traumaattiset muistonsa isänsä ja pikkusiskonsa kuolemasta Lucyn käsissä. Kōta ei siksi tunnista Lucyä, vaikka on tavannut hänet aikaisemmin lapsuudessaan. Osittain johtuen juuri kokemuksistaan Kōtalla on pehmeä paikka sydämessään tytöille, joilla on ongelmia, ja hän on siksi erittäin jalomielinen ja suojeleva ympärillään olevia tyttöjä kohtaan.


title: Elfen Lied

text: "Ääninäyttelijä": Chihiro Suzuki (japani), Adam Conlon (englanti)


title: Elfen Lied

text: "Yuka" () on Kōtan serkku. Myös hän on n. 19-vuotias ja suunnittelee aloittavansa opinnot samassa yliopistossa kuin Kōtan kanssa. Hän muuttaa asumaan majataloon kuin Kōta, jota hän ei ole nähnyt moniin vuosiin. Hän on ollut ihastunut Koutaan lapsuudestaan lähtien. Siksi hän on erittäin mustasukkainen nähdessään Kōtan muiden tyttöjen, erityisesti estottoman Nyūn, kanssa.


title: Elfen Lied

text: "Ääninäyttelijä": Mamiko Noto (japani), Nancy Novotny (englanti)


title: Elfen Lied

text: Alun perin julkaistu viikoittain ilmestyvässä Young Jump -lehdessä. Valmis mangasarja käsittää 107 kappaletta, jotka jakaantuvat 12 kirjaan.


title: Elfen Lied

text: Mangan mukana kulkee myös useita sivujuonia edellisistä Lynn Okamoton teoksista. Nämä tarinat eivät liity Elfen Liedin juoneen mitenkään.


title: Elfen Lied

text:
Lisäksi kirja 8 sisältää kaksi muuta tarinaa, jotka sijoittuvat Elfen Liedin maailmaan.
Mangassa ja animessa esitetty asenne ja tietojen syvyys diclonius-rodusta eroavat toisistaan suuresti. Dicloniuksesta annetaan vähemmän yksityiskohtia animessa. Kohtaukset, joissa kerrotaan mm. professori Kakuzawan todellisuudessa olevan diclonius, hänen perheestään sekä mahdollisesta sukulaisuudesta Lucyyn on jätetty pois animesta lähes kokonaan. Animessa kaikilla dicloniuksilla on vaaleanpunaiset hiukset, kun taas mangassa Lucyllä on vaaleanpunaiset, Marikolla vaaleat ja Nanalla tummanvioletit hiukset. Animessa Marikolla on eniten vektoreita, kun taas Nanan vektorit olivat pisimmät ja Lucyn voimaikkaimmat.


title: Elfen Lied

text: Jotkin hahmot, jotka esiintyvät mangassa, eivät ole mukana animessa. Esimerkiksi jo tarinan varhaisessa vaiheessa mangassa esiintyy Yukan tuttava Nozomi, jota ei tavata animessa. Toisaalta soittolaatikko, joka soittaa sarjan tunnusmusiikki "Liliumia" ei esiinny mangassa.


title: Elfen Lied

text: Sarjan alku- ja lopputekstien aikana näkyvät taiteelliset kuvat perustuvat Gustav Klimtin maalauksiin, kuten maalauksiin "Suudelma" ja "Adele Bloch-Bauerin muotokuva I".


title: Elfen Lied

text: Saksankielinen laulu Elfen Lied ("Haltialaulu") esiintyy mangassa, ja sen on säveltänyt Hugo Wolf. Runo, jonka on kirjoittanut Eduard Mörike, on pohjana Wolfin laululle. Laulu ei esiinny animessa. Sen opettaa Nyūlle mangassa Nozomi.


title: Raimo Räty

text: Raimo Kalevi Räty (s. 30. heinäkuuta 1948 Oulu) on suomalainen entinen pikajuoksija.


title: Raimo Räty

text: Räty voitti 100 metrin juoksun Suomen mestaruuden vuonna 1976. Kisassa hän juoksi ennätyksensä 10,64. Hän sai pronssia vuonna 1975.


title: Raimo Räty

text: Seuratasolla Räty edusti Oulun Pyrintöä ja häntä valmensi Esko Olkkonen.


title: Eiji Aonuma

text: Eiji Aonuma (, syntynyt 1963, Japani) on japanilainen pelisuunnittelija ja -tuottaja, joka on töissä Nintendolla. Hän valmistui Tokion kansallisesta kuvataide- ja design-korkeakoulusta vuonna 1988 ja pääsi töihin Nintendolle.


title: Eiji Aonuma

text: Aonuma aloitti työnsä SNES:llä kehittäen peliä "Marvelous". Shigeru Miyamoto näki hänen työnsä tuloksen ja pyysi Aonumaa apulaisjohtajaksi peliprojektiin "". Pelin menestyksen myötä Aonuma nimettiin sarjan seuraavien osien ohjaajaksi. "" ilmestyi vuonna 2000, "" vuonna 2002 ja "" vuonna 2006.


title: Eiji Aonuma

text: Viimeksi hän on työskennellyt sarjan viimeisimmän osan ":in" parissa.


title: Fredrikstad FK

text: Fredrikstad Fotballklubb on vuonna 1903 perustettu jalkapalloseura Fredrikstadista, Norjasta. Seuran miesten edustusjoukkue pelaa Norjan korkeimmalla sarjatasolla Tippeligaenissa. Se on voittanut Norjan mestaruuden yhdeksän kertaa ja cup-mestaruuden kymmenen kertaa. Kotiottelunsa joukkue pelaa yli 10 000 -paikkaisella Fredrikstad Stadionilla.


title: Fredrikstad FK

text: Fredrikstad Fotballklubb perustettiin 7. huhtikuuta 1903 jalkapallon erikoisseuraksi, kun monet urheiluseurat keskittyivät pääasiassa maastohiihtoon ja yleisurheiluun. Se olikin Norjan ensimmäinen pelkästään jalkapalloon keskittynyt seura. Perustamisen aikoihin joukkueella olikin vaikeuksia löytää itselleen vastustajia. Pian vastustaja kuitenkin löytyi, kun naapurikaupunki Sarpsborgissa asunut englantilainen H. W. Kenworthy tahtoi harrastaa kotimaansa lajia, kävi harjoittelemassa Fredrikstadissa ja perusti vielä saman vuoden aikana Sarpsborg Footballklubbin. Joukkueet kohtasivat Sarpsborgissa 600 katsojan edessä ja FFK voitti maalein 4–0. Pian seurat perustivat paikallisen jalkapallosarjan, johon nopeasti liittyi lisää joukkueita.


title: Fredrikstad FK

text: Vuonna 1932 FFK selviytyi Norjan Cupin loppuotteluun, missä se voitti Ørn Hortenin maalein 6–1. Tästä alkoi joukkueen pitkä menestyskulku ja ennen toista maailmansotaa se voitti cup-mestaruuden vielä neljästi. Kaudella 1937–1938 pelattiin ensimmäinen sarjamuotoinen kausi, minkä joukkue myös voitti.


title: Fredrikstad FK

text: Saksalaismiehityksen aikaan Norjassa ei jalkapalloa pelattu, mutta sodan jälkeen jalkapallon suosio oli Norjassa korkeammalla kuin koskaan ennen. Jalkapallon taso oli myös noussut ja kilpailu kiristynyt. 1940-luvulla FFK selvisi kolmesti cupin finaaliin, mutta hävisi joka kerta. Toisen liigamestaruutensa se voitti vuonna 1949. Menestyskulku sai jatkoa 1950- ja 1960-luvuilla. Joukkue voitti kuusi kertaa Norjan mestaruuden ja seitsemän kertaa hopeaa. Cup-mestaruuden se voitti neljästi.


title: Fredrikstad FK

text: 1970-luvulla alkoi taas laskusuhdanne. Vielä 1971 joukkue selviytyi cupin finaaliin, mutta myöhemmin putosi korkeimmalta sarjatasolta ensimmäistä kertaa historiansa aikana. Joukkueen jojo-tyylinen liike sarjatasojen välillä jatkui 1980-luvulle saakka. Vuonna 1984 joukkue voitti cup-mestaruuden, mutta samana vuonna putosi jälleen kerran liigasta. Vuonna 1992 joukkue putosi peräti kolmanteen divisioonaan, mistä se nousi vasta kymmenen vuoden kuluttua, 2002. Joukkueen uuden nousun merkittävä hahmo oli vuonna 2001 valmentajaksi tullut Knut Torbjørn Eggen, joka toi otteisiin ammattimaisuutta ja nosti seuran kauden 2003 päätteeksi takaisin korkeimmalle sarjatasolle ensimmäisen kerran kahteenkymmeneen vuoteen.


title: Liikemies Liljeroosin ilmalaivat

text: Liikemies Liljeroosin ilmalaivat on Arto Paasilinnan kirjoittama romaani, joka ilmestyi vuonna 2003.


title: Liikemies Liljeroosin ilmalaivat

text: Kirja alkaa Vöyrin kunnanjohtaja Hemmi Elstelän päättäessä osallistua Vöyrin kunnan kesäjuhlan 1500 metrin juoksuun, jonka hän yllättäen voittaakin, vaikka lähteekin vasta muita myöhemmin. Juoksun jälkeen hän tyhjentää lippaan ilmaan mauserista ja pitää puheen. Näistä syistä Hemmi erotetaan.


title: Liikemies Liljeroosin ilmalaivat

text: Hemmi pyytää töitä vaimonsa ystävältä Lars Liljeroosilta, joka on ostanut heliumtehtaan. He rakentavat ilmalaivan, joka nimetään Lakeuden Hengettäreksi. Yleisö saa nousta tutustumaan alukseen maksua vastaan. Black Shotton -nimisen yhtyeen pojat tekevät niin ja ollessaan yksin ilmalaivassa irrottavat sen kiinnitystornista joutuen sen mukana tuuliajolle ympäri maailmaa päätyen Venäjän ja Kiinan kautta lopulta Tiibetin vuoristoon.


title: Liikemies Liljeroosin ilmalaivat

text: Kirgisian yllä turkkilaiset ilma-akrobaatit kiipeävät lentokoneen siiveltä ilmalaivaan mukanaan ruokaa ja juomaa Black Shottonin pojille. He saavat Lakeuden Hengettären laskeutumaan Tiibetiin. Black Shottonin jäsenet ja turkkilaiset akrobaatit lähtevät lähimpään kaupunkiin, Nepalin Jumlaan hankkimaan vetyä saadakseen ilmalaivan jälleen ilmaan. Kaupungissa he tapaavat pohjoiskorealaisen pakolaisen, joka toimittaakin heille vetyä.


title: Liikemies Liljeroosin ilmalaivat

text: Alus kuitenkin karkaa heiltä ja jää leijumaan laakson ylle siirtelyyn käytetty kameli köydestä allaan roikkuen. Voimistelijat joutuvat jälleen hakemaan apua Jumlasta saadakseen aluksen alas. Kun ilmalaiva on lopulta saatu hallintaan ja kameli vapautettu saattavat Black Shotton ja ilmavoimistelijat lopulta nousta ilmaan.


title: Liikemies Liljeroosin ilmalaivat

text: Samaan aikaan Suomessa rakennetaan toinenkin ilmalaiva, jonka nimeksi tulee Muhoksen Mimmi. Muhoksen Mimmistä päätetään tehdä lentävä kenttäsairaala luonnonkatastrofeissa haavoittuneiden avuksi. Muhoksen Mimmi on tuskin koelennetty, kun Keski-Aasiassa tapahtuu maanjäristys, jonne molemmat ilmalaivat kiiruhtavat auttamaan hädässä olevia. Nähtyään maanjäristysalueen tuhot Black Shottonin pojat lupaavat olla enää koskaan laulamatta kevyeen sävyyn verestä ja kuolemasta.


title: Liikemies Liljeroosin ilmalaivat

text: Tapahtumapaikat ovat Suomi, Ruotsi, Saksa, Sveitsi, Venäjä, Kiina, Tiibet ja Kirgisia.


title: Liikemies Liljeroosin ilmalaivat

text: Hemmi on keski-ikäinen, aivan tavallinen vanttera suomalainen mies. Hemmi Elstelä oli Vöyrin kunnanjohtaja, kunnes hänet erotettiin. Kirjan loppuosan hän on töissä tiilitehtailija Lars Liljeroosilla. Hemmi on vähän hajamielinen ja potee maanis-depressiivisyyttä. Kunnanhallituksen puheenjohtaja on Hemmin appiukko, mikä ei ole aina omiaan edistämään Hemmin töitä Vöyrissä.


title: Liikemies Liljeroosin ilmalaivat

text: Lars Liljeroos johtaa kattotiiliä valmistavaa yritystä. Liljeroos päättää hankkia ilmalaivan mainostaakseen tuotteitaan entistä paremmin. Lars Liljeroos on luonteeltaan lempeä.


title: Liikemies Liljeroosin ilmalaivat

text: Roope on tauluja maalaava ylikonstaapeli, jolla on ystävällinen näkökulma kaikkeen.


title: Liikemies Liljeroosin ilmalaivat

text: Milla on Larsin ja Hemmin nuori sihteeri, johon Hemmi lopulta rakastuu ja jonka kanssa menee naimisiin.


title: Liikemies Liljeroosin ilmalaivat

text:
Skutari on turkkilainen taitolentäjä, joka johtaa omaa akrobaattiryhmäänsä, johon kuuluu kolme turkkilaista miestä.
Skutari on keski-ikäinen vetreä akrobaatti, joka valitaan Muhoksen Mimmin lentäjäksi.


title: Liikemies Liljeroosin ilmalaivat

text: Black Shotton on suomalainen aloitteleva heviyhtye, jossa on kuusi jäsentä. Black Shotton saa valtavaa huomiota joutumalla vahingossa ilmalaiva-ajelulle. Black Shottonin jäseniä ovat mm. rumpali Taneli Ala-Raasakka sekä Kestilästä kotoisin olevat Lankisen kitaristiveljekset.


title: Esko Elsilä

text: Esko Elsilä (s. 12. joulukuuta 1954 Oulainen) on suomalainen pikajuoksija ja pituushyppääjä.


title: Esko Elsilä

text: Elsilä voitti 100 metrin juoksun Suomen mestaruuden vuonna 1980 ajalla 10,81. Pituushypyn Suomen mestaruuden hän voitti vuosina 1976 ja 1978 sekä saavutti lisäksi SM-pronssia vuonna 1977. Hänen ennätyksensä pituushypyssä on 773 cm.


title: Esko Elsilä

text: Seuratasolla Elsilä edusti Ylivieskan Kuulaa.


title: Tapani Turunen

text: Risto Tapani Turunen (s. 18. maaliskuuta 1952 Tervo) on suomalainen entinen pikajuoksija.


title: Tapani Turunen

text: Turunen voitti 100 metrin juoksun Suomen mestaruuden vuonna 1981 ajalla 10,58. Vuonna 1982 hän sai SM-hallikisoissa hopeaa 60 metrillä.


title: Tapani Turunen

text: Seuratasolla Tapani Turunen edusti Kuopion Sisu-Veikkoja.


title: Luigi

text: Luigi on fiktiivinen Nintendon kehittämä videopelihahmo, joka teki ensiesiintymisensä vuonna 1983 julkaistussa "Mario Bros." -kolikkopelissä. Alun perin Luigi oli lähinnä "Mario"-pelien moninpelien toinen osapuoli, mutta yksinpelissäkin pelattavaksi hahmoksi Luigin pystyi ensimmäistä kertaa valitsemaan "issa". Luigi on Marion pitkänhuiskea pikkuveli ja veljestään poiketen hän käyttää sinivihreää vaatetusta. "Super Mario Galaxysta" selviää, että hänellä on kaksoisolento. Tätä kaksoisolentoa voi myös käyttää pelissä pelaamalla sen ensin läpi. Luigin ominaisuuksiin kuuluu eräissä "Mario"-peleissä muun muassa pitkä hyppy ja ketteryys. Persoonana Luigi on veljeään pelokkaampi sekä ujompi ja monesti hän jääkin Marion varjoon, mistä vitsaillaan esimerkiksi Super Mario 64 DS -pelissä ja New Super Mario Bros. 2 -pelissä, jossa kultaisen tulikukan saava Mario muuttuu kultaiseksi, mutta Luigi hopeaksi, koska Luigi on Mario-peleissä niin sanottu "ikuinen kakkonen",


title: Luigi

text: Ensimmäinen peli, jossa Luigi oli pääosassa, oli vuonna 2001 GameCubelle ilmestynyt "Luigi's Mansion". Lisäksi joissain peleissä, kuten "":ssa, Mario Kart Wii:ssa ja "ssa", esiintyy Luigin vauvamuoto Baby Luigi.


title: Luigi

text: Luigi on esiintynyt "Super Smash Bros." -pelisarjan kaikissa osissa "Super Smash Bros.:ista" "Brawliin". Näissä peleissä tämä on aina kuulunut avattaviin hahmoihiin.


title: Luigi

text:
Luigi on esiintynyt myös kaikissa Mario-piirretyissä. Danny Wells on ääninäytellyt Luigia The Super Mario Bros. Super Show!-piirretyssä, ja The Adventures of Super Mario Bros. 3:ssa ja Super Mario Worldissa Luigia ääninäyttelee Tony Rosato.
Luigin tyttöystävä on Daisy. Daisy ja Luigi ovat suudelleet vain muutaman kerran. Tämä harvinaisuus näkyy vain muutamassa pelissä. Luigilla on omiakin pelejä: esim. ja Luigi's Mansion 2 Nintendo 3DS:lle. Molemmat pelit julkaistiin vuonna 2013, kun Luigin hahmo täytti 30 vuotta ja Nintendo juhlii sitä julkaisemalla pelejä hänestä. Super Mario 3D World -peliin on lisätty salainen 8-bittinen minipeli Luigi Bros., joka on viitaus Mario Bros. -kolikkopeliin.


title: Jukka Sihvonen (pikajuoksija)

text: Jukka Pekka Sihvonen (s. 1. syyskuuta 1957 Kärsämäki) on suomalainen pikajuoksija.


title: Jukka Sihvonen (pikajuoksija)

text: Sihvonen voitti 100 metrin juoksun Suomen mestaruuden vuonna 1982 ajalla 10,76. Samoissa kisoissa hän sai 200 metrillä hopeaa ajalla 21,54. Sihvonen valittiin edustamaan Suomea Ateenan 1982 EM-kisojen 100 metrille, mutta hän ei lopulta kilpaillut. Vuoden 1983 Helsingin MM-kisoissa hän oli mukana välieriin selvinneessä pikaviestijoukkueessa.


title: Jukka Sihvonen (pikajuoksija)

text: Seuratasolla Sihvonen edusti Oulun Pyrintöä ja häntä valmensi Raimo Räty.


title: Jukka Sihvonen (pikajuoksija)

text: Ammatiltaan Jukka Sihvonen on hammaslääkäri ja naimissa olympiauimarina tunnetun Maarit Sihvosen (o.s. Vähäsarja) kanssa.


title: Aapeli.com

text: Aapeli oli Playforia Inc.:n vuosina 2002 − 2019 toiminut peliyhteisöpalvelu. Palvelua vietiin myös ulkomaille, jossa se tunnettiin nimellä "Playforia". Pelikeskus oli Suomen suosituimpia verkkopelipalveluita. Aapelin selainpelit ovat Java- tai Flash-pohjaisia.


title: Aapeli.com

text: Playforia Inc. avasi sivuston, "Aapeli.com", testikäyttöön 10. lokakuuta 2002 viidellä erilaisella pelillä. Pelaaminen ei vaatinut aluksi rekisteröintiä, mutta käytäntö kuitenkin muuttui 20. kesäkuuta 2006. Tämä kielto ei kuitenkaan kestänyt ja se otettiin myöhemmin pois käytöstä.


title: Aapeli.com

text: Vuoden 2006 aikana Aapeli uudisti useaan otteeseen pelaajien pisteytysjärjestelmää.


title: Aapeli.com

text: Aapeli teki vuonna 2006 ja 2007 yhteistyötä MTV3:n kanssa. Kumppanuus kuitenkin päättyi 1. huhtikuuta 2007.


title: Aapeli.com

text: Aapeli poisti 2. toukokuuta 2007 lähtien rekisteröimättömiltä pelaajilta nimimerkin valintamahdollisuuden ja siirtyi käyttämään numeraalisia tunnuksia. Samana vuonna 11. kesäkuuta Aapeli uudisti ulkoasua ja osittain sisältöään. Myös Aapelin maksullinen pelijäsenyys tuli ilmaiseksi 18. lokakuuta lähtien.


title: Aapeli.com

text: Pääomasijoitusyhtiö Martinson Trigon Venture Partners tuli 7. marraskuuta 2007 1,75 miljoonan euron suuruisella suunnatulla osakeannilla Aapelia kehittävän Playforia Inc.:n osakkaaksi.


title: Aapeli.com

text: Aapeli poisti rekisteröitymättömiltä oikeuden peliauloissa keskusteluun 15. tammikuuta 2008 lähtien. 1. syyskuuta 2008 Playforia (Habbon tapainen kokoontumispaikka) poistui Aapelista, koska vain pieni osa käyttäjistä käytti sitä.


title: Aapeli.com

text: Uutta sisältöä on viimeksi tullut Aapeliin vuonna 2011.


title: Aapeli.com

text: Taateleiden, Aapelissa käytetyn virtuaalivaluutan, myyminen loppui 23. marraskuuta 2018 ja itse sivusto sulkeutui 7. tammikuuta 2019.


title: Liigacup

text: Liigacup oli suomalainen Veikkausliigan joukkueille tarkoitettu jalkapallokilpailu, joka pelattiin kevättalvella ennen sarjakauden alkua. Tästä syystä useat pelit pelattiin halleissa. Liigacupin järjesti Jalkapalloliiga ry, mutta se oli Suomen Palloliiton virallinen kilpailu. Liigacup pelattiin pääsääntöisesti Suomen Palloliiton säännöillä, mutta poikkeukset olivat mahdollisia. Esimerkiksi vuoden 2006 Liigacupissa sai vaihtaa viisi pelaajaa normaalin kolmen sijasta.


title: Liigacup

text: Vuodesta 2005 lähtien Liigacupin kiertopalkintona oli Sami Hyypiän mukaan nimetty lautanen. Lisäksi voittajajoukkue sai rahapalkinnon (20 000 euroa vuonna 2009). Eurocupeihin ei Liigacupin kautta päässyt, vaikka sellainen vaihtoehto oli ollut esillä.


title: Liigacup

text: Ensimmäisen kerran Liigacup järjestettiin vuonna 1994, jolloin se pelattiin syksyllä Veikkausliigan kauden jälkeen. Vuosina 2001–2003 sitä ei järjestetty. Vuonna 2004 Liigacup päätettiin ottaa uudelleen ohjelmaan ja pelata se keväällä. Vuonna 2016 Suomen Cupia uudistettiin ja uudistuksen yhteydessä Liigacup jätettiin pois kilpailukalenterista.


title: Liigacup

text: Eniten Liigacupin voittoja pelaajista on Mika Lehkosuolla. Hän on voittanut Liigacupin neljästi. Liigacupin menestynein seura on Helsingin Jalkapalloklubi, jolla on 5 voittoa.


title: 32 fouettéta

text: 32 fouettéta on balettiliike, jossa tanssija tekee peräkkäin 32 "fouetté en tournant" -liikettä. Nämä ovat käännöksiä yhdellä jalalla toisen jalan tehdessä ennen jokaista käännöstä vauhtia antavan "demi rond de jambe" -liikkeen.


title: 32 fouettéta

text: Liike esiintyy muun muassa Joutsenlammessa. Kaikissa Joutsenlammen versioissa ei 32 fouettéta tehdä, mutta yleensä ne ovat osana Odilen ja prinssi Siegfriedin "grand pas de deux"tä sen lopun "coda"ssa. Käännösten määrä vaatii tanssijalta todella paljon voimaa ja huippuunsa hiottua tekniikkaa. Jokaisella käännöksellä pitää nousta yhden jalan varpaiden kärjille, pyörähtää täsmälleen oikea määrä (nykyään jopa osa pirueteista kaksoispyörähdyksenä) ja pysyä paikallaan liikkumatta näyttämöllä mihinkään suuntaan. Terävät "fouetté"et ovat vastakohta joutsenprinsessa Odetten liikekielelle. Odette-Odile esitetään yleensä kaksoisroolina, jolloin ballerina saa näyttää itsestään sekä herkän lyyrisen että temperamenttisen taiturillisen puolen.


title: 32 fouettéta

text: Alun perin fouetté-piruettien määrää ei ollut koreografiassa määrätty, vaan tanssijaa oli kehotettu tekemään niitä jaksamansa määrän orkesterin toistaessa musiikin samaa kohtaa. Italialainen ballerina Pierina Legnani vakiinnutti käännösten määrän 32:een osaksi koreografiaa. Italiassa balettitekniikka oli 1800-luvun lopussa erityisen kehittynyttä,ja vierailullaan Venäjällä italialaiset tanssijat hämmästyttivät teknisellä osaamisellaan paikallisia kollegoitaan. Tuloksena syntyikin lopulta uudistunut venäläinen tyyli, jossa yhdistyivät italialainen briljantti taituruus ja ranskalaisen koulun hienostuneisuus.


title: Monica Lewinsky

text: Monica Samille Lewinsky (s. 23. heinäkuuta 1973, San Francisco, Kalifornia) on yhdysvaltalainen nainen, joka nousi julkisuuteen, kun tieto hänen seksuaalisesta suhteestaan Yhdysvaltain presidenttiin Bill Clintoniin paljastui vuonna 1998.


title: Monica Lewinsky

text: Monica Lewinsky syntyi San Franciscossa, mutta vietti lapsuutensa ja nuoruutensa Beverly Hillsissä ja Bel-Airissa Los Angelesissa. Lewinskyn isän perhe tulee El Salvadorista, mutta on taustaltaan saksanjuutalainen, hänen äitinsä suku on puolestaan venäjänjuutalaisia. Lewinsky opiskeli Beverly Hills High Schoolissa ja Bel Air Prep Schoolissa, minkä jälkeen hän jatkoi opiskelujaan ensin Santa Monica Collegessa Los Angelesissa ja sitten Lewis & Clark Collegessa Portlandissa. Lewinsky valmistui psykologian kandidaatiksi vuoden 1995 keväällä, minkä jälkeen hän pääsi harjoittelijaksi Valkoiseen taloon Washingtoniin.


title: Monica Lewinsky

text: Lewinskyllä oli seksuaalinen suhde presidentti Clintonin kanssa työskenneltyään harjoittelijana Valkoisessa talossa vuonna 1995. Suhteeseen sisältyi oraaliseksiä ja yhdessä tapauksessa myös sikariputkilon käyttöä seksivälineenä. Clinton kielsi sekä suhteen että antaneensa siitä väärää valaa, koska pelkkä oraaliseksi ei Clintonin mukaan Yhdysvaltain lain nojalla muodosta seksisuhdetta. Suhde jatkui Lewinskyn aloitettua työt Pentagonissa, ja viimeinen tapaaminen presidentin kanssa oli vuoden 1997 loppupuolella.


title: Monica Lewinsky

text: Lewinsky oli uskoutunut läheisimmille ystävilleen, terapeutilleen ja työtoverilleen Linda Trippille suhteestaan presidenttiin. Tripp nauhoitti useita puhelinkeskustelujaan Lewinskyn kanssa, ja luovutti ne muun muassa erikoissyyttäjä Kenneth Starrille, joka käytti niitä hyväkseen saatuaan presidentin antamaan valheellisen valaehtoisen todistuksen suhteestaan Lewinskyyn jutussa, jonka lähtökohdat olivat alun perin liittyneet Clintoneiden epäonnistuneisiin maakauppoihin (Clintoneiden mahdollinen syyllistyminen petokseen yms.) vuosia aiemmin. Oikeudenkäyntiä varten Lewinsky luovutti todistusaineistoksi myös leningin, jonka rintapieleen oli suhteen aikana ilmestynyt spermatahra. Tahran avulla oli tarkoitus osoittaa seksisuhteen Clintoniin olleen todella olemassa.


title: Monica Lewinsky

text: Koko Starrin johtama tutkimus Clintoneja vastaan oli monimutkainen, ja sen lopullinen keskittymä olikin Clintonin salasuhde Lewinskyyn – millä ei ollut mitään tekemistä tutkimusten alkuperäisten syiden kanssa.


title: Monica Lewinsky

text: Salasuhteen tultua julki Lewinskyn, hänen ystäviensä ja perheensä yksityisasiat kaivettiin juurta jaksaen esiin ja riepoteltiin medioissa kerta toisensa jälkeen.


title: Monica Lewinsky

text: Vuonna 1999 julkaistiin Lewinskyn omaelämäkerta Monican tarina, jolla vastattiin valtaisaan kysyntään, ja jolla Lewinsky halusi kertoa itse tapahtumista ja elämästään – vastalauseena median juoruihin perustuviin ja skandaalihakuisiin juttuihin hänestä.


title: Monica Lewinsky

text: Lewinsky juonsi vuonna 2000 Monica's Postcards -ohjelmaa, jossa hän matkusti ympäri Yhdysvaltoja esittelemässä kiinnostavia paikkoja, ja vuonna 2001 Lewinsky jatkoi psykologian opintojaan New Yorkin Columbian yliopistossa.


title: Monica Lewinsky

text: Vuonna 2002 ilmestyi Monica in Black and White -dokumentti, jossa Lewinsky vastasi newyorkilaisen yliopiston opiskelijoiden kysymyksiin elämästään, suhteestaan Clintoniin ja tapahtumista liittyen skandaaliin. Dokumentti tehtiin sen jälkeen, kun Lewinskyn vaitiolovelvollisuus skandaaliin liittyen loppui.


title: Monica Lewinsky

text: Vuonna 2003 Lewinsky nähtiin Mr. Personality -deittiohjelman vetäjänä, ja hän perusti myös oman yrityksensä, The Real Monica Inc., jonka kautta hän myy edelleen suunnittelemiaan käsilaukkuja.


title: Monica Lewinsky

text: Lewinsky aloitti vuoden 2005 syksyllä erikoistumisopiskelunsa sosiaalipsykologiassa yhdessä maailman arvostetuimmassa opinahjossa, London School of Economicsissa, josta hän valmistui joulukuussa 2006.


title: Monica Lewinsky

text: Nykyään Lewinsky puolustaa nettikiusaamisen uhreja. Hän on esiintynyt useissa eri tilaisuuksissa puhumalla aiheesta ja tuomalla asian esille.


title: Monica Lewinsky

text: Lewinsky ei ole naimisissa eikä hänellä ole lapsia.


title: Hannu Kivioja

text: Hannu Kivioja (s. 30. kesäkuuta 1963 Ylivieska) on suomalainen näyttelijä.


title: Hannu Kivioja

text: Kivioja on näytellyt muun muassa Rauni Mollbergin "Tuntemattomassa sotilaassa", Veikko Aaltosen elokuvissa "Tuhlaajapoika" ja "Isä meidän", Aleksi Mäkelän "Pahoissa pojissa" sekä Timo Koivusalon "Sibeliuksessa" ja "Rentun ruusussa".


title: Hannu Kivioja

text: Hänet sai kiinnostumaan teatterista ennen kaikkea kirjallisuus.


title: Hannu Kivioja

text: Kivioja yritti Teatterikorkeakouluun ensimmäisen kerran vuonna 1985 mutta ei vielä tuolloin päässyt sisään. Hänet löysi Rauni Mollberg, joka antoi hänelle Riitaojan roolin "Tuntemattomassa sotilaassa". Seuraavana vuonna Kivioja pääsi Teatterikorkeakouluun.


title: Skotismi

text: Skotismi on nimitys, joka on annettu Johannes Duns Scotuksen filosofiselle ja teologiselle koulukunnalle. Sitä voidaan pitää myöhempänä fransiskaanisen teologian koulukuntana.


title: Skotismi

text: Skotismi sai alkunsa vanhemmasta fransiskaanisesta koulukunnasta, joka hallitsi teologiaa keskiajalla. Tämä koulukunta seurasi alun perin augustinolaisuutta, joka hallitsi varhaiskeskiajan teologiaa.


title: Skotismi

text: Duns Scotus hyödynsi aristotelismia hyvin vapaasti, mutta harjoitti kuitenkin myös ankaraa kritiikkiä sitä kohtaan ja noudatti merkittävissä kohden vanhan fransiskaanisen koulukunnan oppeja — erityisesti koskien muotojen ja sielujen pluraliteettia, enkelien henkistä rakennetta jne. Näissä asioissa hän vastusti Tuomas Akvinolaista väsymättömästi. Näin skotismi edustaa lähinnä vanhan fransiskaanisen koulukunnan luonnollista jatkumoa, joka hyväksyi aristoteelisia oppeja laajemmin mutta ei kuitenkaan kokonaisuudessaan.


title: Skotismi

text: Varsinaisesti skotistisesta koulukunnasta voidaan puhua vasta 1400-luvun lopulta tai 1500-luvun alusta. Tuolloin Scotuksen teokset koottiin ja julkaistiin monina editioina, ja niitä kommentoitiin laajalti. Vuodesta 1501 eteenpäin löydetään myös erilaisia ohjeistuksia tai jopa määräyksiä, joilla skotistisia opetuksia suositellaan koko sääntökunnan opetuksiksi.


title: Skotismi

text: Skotismi vaikuttaa saaneen suurimman suosionsa 1600-luvun alussa. 1500- ja 1600-luvulta löydetään jopa skotistisia oppituoleja esimerkiksi Pariisin, Rooman, Coimbran, Salamancan, Alcálan, Padovan ja Pavian yliopistoista. 1700-luvulla skotismilla oli edelleen merkittäviä seuraajia, mutta 1800-luvulla sen suosio koki alamäen. Yksi syistä olivat toistuvat toimet sen tukahduttamiseksi useissa maissa, kun taas useat paavit esittivät suosituksia tomismin puolesta.


title: Skotismi

text: On esitetty jopa näkemyksiä, että skotismin voitaisiin katsoa olleen vain juuri ja juuri katolisen kirkon sietämää. Tämä on kuitenkin liioiteltu näkemys, koska yhtään sen opetuksista ei koskaan sensuroitu ja koska siihen kuului useita merkittäviä miehiä piispoista ja kardinaaleista paaveihin ja pyhimyksiin. Tämä olisi ristiriidassa myös sen kanssa, että myös skotismia suositeltiin usein. Paavit Leo XIII ja Pius X suosittelivat määräyksissään eivät pelkästään tomismia van skolastiikkaa yleensä, ja tähän kuuluu mukana myös skotismi.


title: Skotismi

text: Nominalismi syntyi jo ennen Scotusta, mutta sen herääminen uudelleen eloon occamismissa johtui osittain joistakin Scotuksen yksipuolisen liioittelevista argumenteista. Skotistinen formalismi on nominalismin suora vastakohta, ja skotistit vastustivat viimeksi mainittua yhdessä tomistien kanssa. Vilhelm Occamilainen itse oli Scotuksen katkera vastustaja. Trenton kirkolliskokous julisti dogmiksi joukon oppeja, jotka olivat nimenomaan skotistien painottamia, kuten tahdon vapautta ja armoa koskevat opit. Muissa asioissa opit määriteltiin niin, etteivät ne vaikuttaneet skotismiin . Sama tapahtui Vatikaanin kirkolliskokouksessa. Tomistien ja molinistien väliseen kiistaan, joka koski predestinaatiota eli Jumalan ennaltatietämistä, armon ja vapaan tahdon välistä suhdetta, skotistit eivät ottaneet juurikaan osaa. He joko tukivat toista osapuolta tai edustivat keskivaiheen mielipidettä hyläten sekä tomistien näkemyksen predeterminaatiosta että molinistien "scientia media" -opin.


title: Skotismi

text: Jesuiittoihin kuuluvat filosofit ja teologit omaksuivat joukon skotistisia oppeja, mutta osa niistä on myöhemmin hylätty. Monet muut katoliset oppineet ovat omaksuneet tai suhtautuneet myönteisesti joukkoon skotistisia oppeja. Näihin kuuluu useita psykologiaa koskevia oppeja, kuten että sielun kyvyt eivät ole pelkkiä aksidensseja vaan luonnollisia ja välttämättömiä sielun osia, jolloin ne eivät ole erillisiä sielun substanssista tai toisistaan. Myös skotistien näkemykset enkeleistä ovat vaikuttaneet katolisen kirkon teologiaan.


title: Skotismi

text: Skotismi on vaikuttanut filosofiaan ja teologiaan eri tavoilla, eikä pelkästään negatiivisesti eli kritisoimalla tomisteja, kuten on usein nähty.


title: Skotismi

text: Skotistien ja tomistien opetuksia ovat verranneet muun muassa M. Hauzeur ("Collatio totius theologiae inter majores nostros, Alex. Alensem, S. Bonaventuram, Duns Scotum etc.", 2 vols., Liège, 1652-) ja Sarnano ("Conciliatio omnium controversiarum etc.", 1589-). Koulukuntien ero vaikuttaa olevan ennen kaikkea terminologiassa, ja niiden opetukset voidaan saattaa sopusointuun, jos joissakin asioissa painotetaan toisten osapuolen näkemyksiä ja joissakin toisen. Joissakin asioissa ristiriita on kuitenkin liian suuri soviteltavaksi.


title: Skotismi

text: Yleisesti ottaen voidaan sanoa, että skotismi löysi tukijansa fransiskaanisesta sääntökunnasta, jossa dominikaanien (kuten Tuomaan) vastustus teki monista Scotuksen seuraajia. Tämä ei kuitenkaan tarkoita sitä, että skotismia tulisi tarkastella ainoastaan tämän vastakkainasettelun näkökulmasta. Tuomas löysi paljon vastustajia aluksi myös dominikaanien joukosta, eivätkä kaikki seuranneet häntä koskaan kaikissa kysymyksissä.


title: Skotismi

text: Skotismi löysi tukijoita myös maallisista professoreista sekä muista sääntökunnista, kuten augustinolaisten ja serviittien parista erityisesti Englannissa, Irlannissa ja Espanjassa. Skotistisista fransiskaaneista erityisesti konventuaalit vaikuttavat vaikuttavat olleet Scotuksen uskollisimpia seuraajia, erityisesti Padovan yliopistossa, jossa luennoi monia korkeasti arvostettuja opettajia.


title: Skotismi

text:
Suurin osa skotisteista on sekä filosofeja että teologeja. 1300-luvun merkittäviin skotisteihin kuului
Francis Mayron, joka toi Pariisin yliopistoon ns. "actus sorbonicus" -perinteen, jossa väittelyt kestivät keskeytyksettä varhaisesta aamusta iltaan.


title: Skotismi

text: 1400-luvun skotisteihin kuuluu kaksi paavia, Aleksanteri V ja Sixtus IV, Saksin vaalikuningas Fredrik III sekä autuas Angelus Chivassolainen. Viimeksi mainitun skotistiset teokset olivat niin kuuluisia, että Martti Luther poltti ne julkisesti.


title: Skotismi

text: 1500-luvun merkittäviä skotisteja olivat Paulus Scriptoris, Tübingenin yliopiston tunnettu professori, sekä Ateenan arkkipiispa Antonius Trombetta.


title: Skotismi

text: 1600-luvun monista skotisteista voidaan mainita Vulpes (k. 1647), joka kirjoitti teokset "Summa" ja "Commen. theologiae Scoti" kahdessatoista folio-kokoisessa osassa; Luke Wadding (k. 1657), tunnettu annalisti, joka toimitti erään toisen irlantilaisen kanssa Scotuksen teosten täydellisen laitoksen (12 vols., Lyons, 1639); Lambrecht (n. 1696), jota on kutsuttu Wienin Scotukseksi; sekä piispa Gennari (k. 1684).


title: Skotismi

text: 1700-luvulla Frassen (k. 1711) toimi kolmekymmentä vuotta Sorbonnen yliopiston professorina ja kirjoitti teoksen "Scotus academicus seu universa theo Scoti". Durandus (k. 1720) kirjoitti teoksen "Clypeus scotisticus".


title: Skotismi

text: 1800-luvulla skotistit eivät tuottaneet merkittävämpiä teoksia, vaikkakin skotismi oli edelleen säädetty fransiskaanisen sääntökunnan opiksi. 1900-luvulla skotistinen perintö on muuttunut lähinnä historiallisen mielenkiinnon kohteeksi muutamia poikkeuksia, kuten tohtori Timothy Noonen johtama The Catholic University of American projekti "The Scotus Project".


title: Hamarkameratene

text: Hamarkameratene eli HamKam on jalkapalloseura Hamarista, Norjasta. Seuran miesten edustusjoukkue pelaa Norjan toiseksi korkeimmalla sarjatasolla Adeccoligaenissa. Seura perustettiin 24. elokuuta vuonna 1918 nimellä "Freidig".


title: Kimmo Saaristo

text: Kimmo Tapio Saaristo (s. 18. elokuuta 1962 Porin maalaiskunta) on suomalainen pikajuoksija. Seuratasolla hän edusti Porin Tarmoa ja Viipurin Urheilijoita.


title: Kimmo Saaristo

text: Jo juniori-ikäisenä kansalliselle huipulle noussut Saaristo hallitsi 100 ja 200 metrin juoksumatkoja Suomessa 1980-luvun alkupuoliskon. 100 metrillä hän voitti neljä peräkkäistä Suomen mestaruutta (1983, 1984, 1985, 1986) ja 200 metrillä kuusi mestaruutta (1981, 1982, 1983, 1984, 1985, 1986). Lisäksi hän voitti hopeaa 100 metrillä vuosina 1981 ja 1987 sekä 200 metrillä vuonna 1987 ja pronssia 100 metrillä vuonna 1982.


title: Kimmo Saaristo

text: Saaristo juoksi 100 metrin ennätyksensä 10,44 Kajaanin Kalevan kisoissa 6. heinäkuuta 1984. Se jäi Antti Rajamäen Suomen ennätyksestä vain sadasosan ja oli alle 23-vuotiaiden SE. Edellisenä vuonna Saaristo oli juossut käsiajan 10,3.


title: Kimmo Saaristo

text: 200 metrillä Saariston ennätys on Soulissa, Koreassa 14. syyskuuta 1985 pieneen vastatuuleen (0,1 m/s) juostu 20,79. Ajallaan Saaristo oli Suomessa edelleen vuonna 2015 matkan seitsemänneksi nopein.


title: Kimmo Saaristo

text: Alle 20-vuotiaiden Euroopan-mestaruuskilpailuissa 1981 Saaristo sijoittui 100 metrillä myötätuulituloksella 10,42 neljänneksi, 200 metrillä pronssille ikäluokan SE-ajalla 20,83 ja 4 × 100 metrin viestissä kolmanneksi.


title: Arica

text: Arica on satamakaupunki aivan pohjoisimmassa Chilessä, 18 kilometriä Perun rajalta. Kaupungin väkiluku oli 204 078 vuoden 2017 väestönlaskennassa. Vuodesta 2007 Arica on toiminut uuden Región de Arica-Parinacotan pääkaupunkina.


title: Arica

text: Rannikon lähellä vuonna 1868 tapahtunut Arican maanjäristys aiheutti tsunamin, joka vaurioitti kaupunkia pahasti. Kaupunki kuului Perulle vuoteen 1880 asti. Kaupunki on El Morro -kukkulan juurella, jossa oli Tyynenmeren sodan (1879–1883) päätaistelu.


title: Arica

text: Arica on maailman kuivimpia paikkoja. Lentoaseman sääasemalla mitattu vuotuinen sademäärä on keskimäärin 0,8 millimetriä. Ilmasto on leuto ja kuiva, mutta vedet ovat kuitenkin tarpeeksi lämpimiä uimiseen.


title: Arica

text: El Morro -kukkula on hyvä vaihtoehto, jos haluaa katsella maisemia. Lisäksi Aricassa on yhtenä nähtävyytenä Gustave Eiffelin suunnittelema "San Marcos de Arica" -kirkko. "The Museo Arqueologicò San Miguel de Azapa" -niminen museo tarjoaa tietoa alueen historiasta, siellä on nähtävissä muun muassa inkojen muumioita.


title: Arica

text: Ennen Arica oli tärkeä kaupankäynnin keskus, nykyäänkin intiaaneja tulee kaupunkiin myymään perinteisiä käsitöitä. Nykyään se on tärkeä liikennekeskus, koska sieltä on hyvät kulkuyhteydet Boliviaan ja Peruun. Kaupunki on myös suosittu aloituspaikka retkille, jotka suuntautuvat Atacaman aavikolle.


title: Erik Gustafsson (pikajuoksija)

text: Bror-Erik (Erik) Gustafsson (s. 24. syyskuuta 1943 Jyväskylä) on entinen suomalainen pikajuoksija. Hän edusti Jyväskylän Kenttäurheilijoita ja Alavuden Urheilijoita.


title: Erik Gustafsson (pikajuoksija)

text: Gustafsson voitti 100 metrin Suomen-mestaruuden Kalevan kisoissa 1967. Hopealle hän juoksi vuosina 1963 ja 1972. Helmikuussa 1972 Gustafsson voitti hallissa 60 metrin Suomen-mestaruuden ja sivusi samalla sisäratojen ME-aikaa 6,4. Münchenin olympialaisissa 1972 Gustafsson oli mukana Suomen ennätyksen 39,30 juosseessa pikaviestijoukkueessa.


title: Erik Gustafsson (pikajuoksija)

text: Monilahjakas Gustafsson pelasi nuoruudessaan myös jääkiekkoa ja pesäpalloa Jyväskylän Kirissä. Gustafsson toimi liikunnanopettajana Alavuden yläasteella ja lukiossa. Hän on kilpaillut myös ikämiesluokassa voittaen 100 metriä veteraanien EM-kilpailussa M50-sarjassa vuonna 1994.


title: Arendal

text: Arendal on kaupunki ja kunta Etelä-Norjassa, Itä-Agderin läänin hallinnollinen keskus. Se on suosittu turistikaupunki Norjan oloissa suotuisan ilmastonsa ja maalauksellisen kauniin saaristonsa takia. Tammikuussa 2013 tehdyn väestönlaskennan mukaan Arendalissa on 43 336 asukasta ja kaupunki on asukasluvulla mitattuna Norjan 19. suurin.


title: Arendal

text: Jo 1300-luvulla mainitaan kauppapaikan olemassaolo Nidelvan suulla. Ensimmäinen dokumentti nimestä "Arendall" on Nedenesin läänin tullikirjanpidosta vuodelta 1528. Vuonna 1610 paikka mainitaan kauppaoikeudet omaavana luotsi- ja satamapaikkana () ja vuonna 1670 Arendaliin rakennettiin ensimmäinen kirkko.


title: Arendal

text: Kun Kristiansand perustettiin vuonna 1641 päätettiin kaikki kauppa Agderin rannikolla keskittää sinne. Tätä ei kuitenkaan toteutettu täysin ja Arendal jatkoi entiseen tapaan kauppapaikkana. Kaupunkioikeudet () se sai 1723, mutta sen täytyi maksaa erityistä veroa Kristiansandille 750 riikintaaleria vuodessa.


title: Arendal

text: 1700-luvulla kaupungin kautta alkoi voimakas puutavaran vienti ja viljatuotteiden tuonti ja laivanvarustuksesta tuli tärkeä elinkeino. Kun Englanti avasi kaupankäynnin myös ulkomaisille laivoille alkoi kaupungin kulta-aika. Krimin sodan aikoihin Arendalista tuli Pohjolan suurin merenkulkukaupunki, jossa vuonna 1877 oli rekisteröitynä noin 500 alusta. 1886 kaupungissa oli suuri konkurssiaalto, jolloin laivanvarustamoja lakkasi. Tämä johti työttömyyteen ja siirtolaisuuteen pois kaupungista.


title: Arendal

text: Kaupunki paloi kolmesti 1800-luvun puolivälissä. Kaupunkiin on liitetty Barbun kunta vuonna 1901 ja Øyestadin, Hisøyn, Tromøyn ja Molandin kunnat 1991.


title: Arendal

text: Laivanvarustamotoiminta on antanut kasvupohjaa alueen tietotekniikka-alalle. Vakuutusyhtiö Gard, jolla on pääkonttori Arendalissa, on maailman toiseksi merkittävin laivanvarustamoalan vakuutusyhtiö.


title: Arendal

text: Kaupungissa sijaitsee Sørlandetin keskussairaalan tärkeä yksikkö. Arendalin sairaanhoito-oppilaitoksella, nykyisin Agderin yliopistolla, oli kaupungissa sairaanhoitokoulutusta vuodesta 1920, joka on siirtymässä asteittain Grimstadiin vuoden 2006 organisaatiouudistuksen seurauksena.


title: Arendal

text: Arendalilla on ystävyyskaupunkitoimintaa Suomen Savonlinnan kaupungin kanssa.


title: Arendal

text: Hove Festival, eräs Norjan suurimmista rockfestivaaleista järjestetään Arendalissa Tromøyn saarella. Festivaalia on järjestetty vuodesta 2007.


title: Ari Salonen

text: Ari Tapani Salonen (s. 18. elokuuta 1957 Taivassalo) on suomalainen pikajuoksija.


title: Ari Salonen

text: Salonen voitti 100 metrin juoksun Suomen mestaruuden Kuopiossa vuonna 1987. Edellisenä vuonna hän oli ollut hopealla. Mestaruusjuoksussaan hän teki ennätysaikansa 10,52. 200 metrillä hän oli parhaimmillaan neljäs vuosien 1980 ja 1986 Kalevan kisoissa. Sisäratojen SM-kilpailuissa hän saavutti 60 metrin juoksussa kultaa vuonna 1988 ja hopeaa vuosina 1980, 1984 ja 1986 sekä 200 metrillä pronssia 1984.


title: Ari Salonen

text: Seuratasolla Salonen edusti aikuisiällä Mynämäen Iskua, Raision Urheilijoita, Turun Tovereita ja Turun Urheiluliittoa. Häntä valmensivat Jarkko Maunula ja Hannu Rautala.


title: Jarkko Toivonen

text: Jarkko Toivonen (s. 6. maaliskuuta 1963) on entinen suomalainen pikajuoksija.


title: Jarkko Toivonen

text: Toivonen voitti 100 metrin juoksun Suomen mestaruuden Hämeenlinnassa 1988 omalla ennätysajallaan 10,64. Edellisenä vuonna hän oli ollut kuudes. 200 metrillä Toivonen oli vuonna 1988 kahdeksas omalla ennätysajallaan 21,79. Seuratasolla Toivonen edusti Kuopion NMKY:n urheilijoita, ja häntä valmensi Hannu Puroila.


title: Arto Noras

text: Arto Erkki Noras (s. 12. toukokuuta 1942 Turku) on suomalainen kansainvälisesti tunnettu sellotaiteilija.


title: Arto Noras

text: Noras aloitti sello-opinnot isänsä kannustamana jo 6-vuotiaana ja kävi Sibelius-Akatemian nuoriso-osastossa Yrjö Selinin oppilaana. Selin kiinnitti huomiota äänen ja soiton kauneuteen. Noras jatkoi opintoja Pariisissa Paul Tortelier’n johdolla ja suoritti siellä diplomin vuonna 1964.


title: Arto Noras

text: Noras nousi musiikkielämän tietoisuuteen saavuttaessaan 2. palkinnon Moskovan Tšaikovski-kilpailussa vuonna 1966. Noras on saavuttanut paljon kansainvälistä mainetta esiintymällä merkittävien orkestereiden solistina. Häntä arvostetetaan maailmalla myös kamarimuusikkona. Erkki Salmenhaaran mukaan Norakselle on ominaista pettämätön musikaalisuus, briljanttisuus soittamisen teknisissä haasteissa sekä varma musiikillisen muodon taju ja eleganssi. Vuodesta 1970 Noras on toiminut Sibelius-Akatemiassa sellonsoiton professorina. Silti hänen uransa painopiste on ollut kansainvälisessä konserttitoiminnassa.


title: Arto Noras

text: Noras on perustanut Naantalin Musiikkijuhlat ja toimii niiden taiteellisena johtajana. Myös Paulon sellokilpailu on syntynyt hänen aloitteestaan. Hän on saanut Suomen Kulttuurirahaston tunnustuspalkinnon vuonna 1989.


title: Kari Niemi

text: Kari Juhani Niemi (s. 28. tammikuuta 1965 Anjala) on suomalainen entinen pikajuoksija.


title: Kari Niemi

text: Niemi voitti Suomen mestaruuden 100 metrillä Turussa vuonna 1989 ja 200 metrillä Jyväskylässä vuonna 1992. SM-hopealla hän oli 100 metrillä Hämeenlinnassa 1988.


title: Kari Niemi

text: 100 metrillä Niemi juoksi ennätyksekseen Järvenpäässä 9. kesäkuuta 1988 ajan 10,45. Seuratasolla Niemi edusti Karhulan Urheilijoita ja häntä valmensi Sakari Seppälä.


title: Kari Niemi

text: Niemi on ohjelmapalveluyritys SeikkailuviiKari Oy:n omistaja ja toimitusjohtaja.


title: Kylmäveto

text: Metallin kylmävedolla tarkoitetaan muokkausprosessia, missä pitkä metallituote vedetään kartiomaisen reikätyökalun, vetokiven, läpi. Prosessissa metallituotteen poikkipinta-ala pienenee. Tyypillinen kylmämuokkausaste vedossa on 10-30%.


title: Kylmäveto

text:
Tyypillisiä vedettyjä tuotteita ovat esimerkiksi kuparilanka, metalliputket ja -tangot.
Yksinkertaisin vetolaitteisto on kultaseppien käyttämä reikälevy. Levyssä on lukuisia, halkaisijaltaan erikokoisia reikiä. Hopealanka pakotetaan työntämällä sopivan reiän läpi, läpitulleesta päästä tartutaan hohtimilla ja vedetään loppu lanka läpi.


title: Kylmäveto

text: Kaikki vetolaitteistot on varustettu pääntekoasemalla. Päänteko on työvaihe missä vedettävän tuotteen pää supistetaan niin pieneksi, että se voidaan pujottaa vetokiven läpi. Yleisin pääntekolaite on epäkeskovalssi.


title: Kylmäveto

text: Teolliset vetokoneet voidaan jaotella jatkuvatoimisiin ja syklisesti toimiviin.


title: Kylmäveto

text:
Vetopenkeissä tuote vedetään vetokiven läpi kelkalla, joka kulkee edestakaisin. Pisimmät suprajohdeteollisuudessa käytettävät vetopenkit ovat jopa 50 metriä pitkiä. Yleisimmin kelkkaa vedetään ketjulla, mutta myös hydraulisylinteri- ja hammastankovetoisia penkkejä on valmistettu erikoistarkoituksiin.Vetokivi on työkalu, jonka läpi metallituote vedetään.
Vetokivien materiaalina käytetään joko kovametallia tai teollista timanttia. Kaavinvetokivi poistaa vedettävän tuotteen pinnalta ohuen materiaalikerroksen.


title: Nils-Eric Fougstedt

text: Nils-Eric Fougstedt ['fuːgstet] (24. toukokuuta 1910 Raisio – 12. huhtikuuta 1961 Helsinki) oli suomalainen säveltäjä ja kapellimestari. Tultuaan ylioppilaaksi vuonna 1929 hän opiskeli Helsingin konservatoriossa Erik Furuhjelmin johdolla ja teki opintomatkoja Saksaan, Italiaan ja Ranskaan. Vuodesta 1933 hän toimi opettajana ja vuodesta 1954 lehtorina Sibelius-Akatemiassa.


title: Nils-Eric Fougstedt

text: Fougstedt toimi Radion sinfoniaorkesterin kapellimestarina vuosina 1944–51 sekä vuodet 1951–60 ylikapellimestarina. Hän toimi myös kuoronjohtajana (mm. Akademiska Sångföreningenin johtajana vuosina 1946–1950 sekä Radiokuoron taiteellisena johtajana vuodesta 1954) ja musiikkikriitikkona. Säveltäjänä hän keskittyi pääasiallisesti orkesterimusiikkiin. Hänet palkittiin vuonna 1953 Pro Finlandia -mitalilla.


title: Nils-Eric Fougstedt

text: Nykyään parhaiten hänet muistetaan suomalaisen elokuvamusiikin klassikosta "Katariina ja Munkkiniemen kreivi", jonka "Romanssi" on hänen käsialaansa.


title: Nils-Eric Fougstedt

text: Todellisen tuotantonsa Fougstedt kuitenkin suoritti kuoromusiikin ja taidemusiikin muodossa. Huomattavimpina teoksinaan pidetään kahta sinfoniaa sekä orkesteriteoksia "Passacaglia" ja "Angoscia", joista jälkimmäinen oli ensimmäisiä suomalaisia dodekafonisia orkesteriteoksia. Lisäksi hän julkaisi musiikin teorian oppikirjoja ja kuoronjohdon oppaan.


title: Turo Meriläinen

text: Turo Meriläinen (4. huhtikuuta 1968 – 27. helmikuuta 2015 Helsinki) oli suomalainen pikajuoksija.


title: Turo Meriläinen

text: Meriläinen voitti 100 metrin juoksun Suomen mestaruuden Oulussa vuonna 1990 ajalla 10,69. Hallimestaruuden 60 metrillä hän voitti vuosina 1990 ja 1991. Vuonna 1990 Meriläinen osallistui myös yleisurheilun EM-kisoihin Splitissä. Nuorten sarjoissa hän voitti muun muassa 4×100m Suomen mestaruuden sekä pituushypyn joukkue-SM-kultaa Noormarkun Nopsan riveissä. Urheilu-uransa loppuvuosina Meriläinen edusti Helsingin Kisa-Veikkoja, jonka viestijoukkueessa hän saavutti 4×100m SM-mitalin. Meriläistä valmensi Seppo Välimäki.


title: Turo Meriläinen

text: Turo Meriläisen ennätys 100 metrillä oli vuonna 1990 Ruotsi-Suomi -maaottelussa juostu voittoaika 10,58. Myötätuulessa hän juoksi parhaimmillaan 10,37 (käsiajalla 10,2). Meriläisen ennätys 60 metrillä oli vuonna 1990 Espoon Otaniemessä juostu 6,69, joka säilyi Suomen ennätyksenä yhdentoista vuoden ajan.


title: Turo Meriläinen

text: Turo Meriläinen kuoli sairauskohtaukseen Helsingissä helmikuussa 2015.


title: Toivo Haapanen

text: Toivo Elias Haapanen (15. toukokuuta 1889 Karvia – 22. heinäkuuta 1950 Asikkala) oli suomalainen kapellimestari ja musiikintutkija.


title: Toivo Haapanen

text: Ylioppilaaksi päästyään Toivo Haapanen opiskeli viulunsoittoa ja musiikin teoriaa Helsingin Filharmonisen Seuran orkesterikoulussa 1907–1911. Hän valmistui filosofian kandidaatiksi Helsingin yliopistosta 1918 ja väitteli tohtoriksi 1925.


title: Toivo Haapanen

text: Haapanen toimi Radion sinfoniaorkesterin ylikapellimestarina vuosina 1929–1950 ja oli lisäksi Yleisradion musiikkipäällikkö vuoteen 1946 asti. Tämän ohella hän toimi Helsingin yliopiston dosenttina sekä myöhemmin ylimääräisenä professorina vuosina 1946–1950.


title: Toivo Haapanen

text: Haapasen aikana Radion sinfoniaorkesteri sai lähes nykyiset mittasuhteet, lisäksi radion musiikkitoiminta vakiintui hänen musiikkipäällikkökaudellaan. Kapellimestarina hän edisti suomalaisen musiikin esilletuloa.


title: Toivo Haapanen

text: Toivo Haapanen vieraili orkesterinjohtajana Pohjoismaissa ja Baltian maissa sekä Saksassa, Puolassa, Unkarissa ja Italiassa. Konserttimatkojensa ohjelmiston hän kokosi pääasiassa uudesta suomalaisesta musiikista.


title: Toivo Haapanen

text: Toivo Haapanen tutki Suomen keskiaikaisia liturgisia fragmentteja vuosilta 1050–1522, yli neljää tuhatta pergamenttilehteä, joita säilytetään Helsingin yliopiston kirjastossa. Toivo Haapanen kirjoitti myös kattavan teoksen Suomen musiikin historiasta, "Suomen Säveltaide" 1940. Iltalehden musiikkiarvostelijana hän toimi vuosina 1919–1929.


title: Toivo Haapanen

text: Suomen Säveltaiteilijain liiton puheenjohtajana Haapanen toimi 1936–1940 ja valtion säveltaidetoimikunnan puheenjohtajana 1943–1950. Haapanen kuului Musiikin tietokirjan toimituskuntaan 1948.


title: Toivo Haapanen

text: Toivo Haapasen sisar oli kirjailija Tyyni Tuulio ja poika Tuomas Haapanen.


title: Averroismi

text: Averroismiksi kutsutaan filosofista virtausta, joka vallitsi 1200-luvun skolastiikassa. Se perustui islamilaisen filosofin Averroeksen Aristoteles-tulkintoihin, joihin oli yhdistelty myös uusplatonismia. Merkittävimmät averroistit olivat Sigerus Brabantilainen ja Boethius Dacialainen.


title: Averroismi

text: Averroeksen merkittävimmät filosofiset ajatukset, sellaisina kuin hän esitti ne Aristoteles-kommentaareissaan, olivat:Nämä näkökohdat olivat enemmän tai vähemmän ristiriidassa kristinuskon opetusten kanssa ja johtivat lopulta piispa Étienne Tempierin ajamiin Pariisin oppituomioihin vuosina 1270 ja 1277. Näistä varsinkin vuoden 1270 tuomiot oli suunnattu erityisesti averroismia vastaan. Vuonna 1277 Tempier määritteli 219 kiellettyä oppilausetta, jotka olivat enimmäkseen erilaisia aristotelismin tulkintoja, myös averroistisia.


title: Averroismi

text: Ongelman ratkaisemiksi Sigerus yritti väittää, että oli olemassa kaksi totuutta: faktuaalinen tai "kova" totuus, joka voitiin saavuttaa tieteiden ja filosofian kautta, ja "uskonnollinen" totuus joka saavutettiin uskonnon kautta. Tämä ajatus ei perustunut Averroekseen — hänen ajatuksensa mukaan yksi totuus voitiin saavuttaa kahta tietä, ei niin että kaksi totuutta olisi saavutettu eri teitä.


title: Averroismi

text: Varsinkin vuoden 1277 tuomioita lähemmin tarkasteltaessa voi huomata, ettei suurin osa tuomituista opeista ole peräisin Averroekselta. Sigeriuksen ja Boethiuksen opetuksistä käytettiinkin kuvaavampia nimityksiä "radikaali aristotelismi" ja "heterodoksinen aristotelismi" erotukseksi varsinaisesta averroismista. Nykyään näiden välillä ei tehdä juurikaan eroa.


title: Averroismi

text: Tuomas Akvinolainen hyökkäsi erityisesti monopsykismin oppia vastaan teoksessaan "De unitate intellectus contra Averroistas" ("Mielen ykseydestä averroisteja vastaan"). Myös Ramon Llull hyökkäsi averroismin kannattajia vastaan.


title: Averroismi

text: Vaikka averroismi tuomittiinkin vuonna 1277, monet averroistiset opit selvisivät 1500-luvulle ja niitä voidaan löytää Giordano Brunolta ja Pico della Mirandolalta. Nämä opit puhuivat filosofien ylemmyydestä tavalliseen kansaan nähden, sekä älyn ja inhimillisen arvokkuuden välisestä suhteesta.


title: Georg Schnéevoigt

text: Georg Lennart Schnéevoigt [šne:foht] (8. marraskuuta 1872 Viipuri – 28. marraskuuta 1947 Malmö Ruotsi) oli suomalainen kapellimestari ja sellisti.


title: Georg Schnéevoigt

text: Schnéevoigtin isä oli Saksasta Suomeen muuttanut alankomaalaissyntyinen sotilaskapellimestari Ernst Bernhard Schnéevoigt ja äiti Rosa Fredrika Willandt. Hän kävi Tampereen suomalaista lyseota ja opiskeli vuodesta 1887 lähtien sellonsoittoa Helsingin filharmonisen seuran orkesterikoulussa ja Keski-Euroopassa, muun muassa Sonderhausenissa ja Leipzigissä 1895–1898.


title: Georg Schnéevoigt

text: Vuonna 1895 hänet kiinnitettiin Helsingin filharmonisen seuran 1. soolosellistiksi ja vuonna 1906 hän sai kapellimestarin viran Münchenissä. Vuonna 1912 hän perusti Helsingin sinfoniaorkesterin Robert Kajanuksen johtaman Helsingin kaupunginorkesterin rinnalle. Miesten keskinäiset suhteet eivät olleet parhaat mahdolliset ja orkestereiden välille syntyi kiivas kilpailu. Vuonna 1914 orkesterit yhdistettiin Helsingin kaupunginorkesteriksi ja Kajanus sekä Schnéevoigt jakoivat vallan.


title: Georg Schnéevoigt

text: Schnéevoigt johti myös lukuisia muita orkestereita: Kaim-orkesteria (nykyisin Münchenin filharmoninen orkesteri) 1906–1908, vuonna 1909 perustamaansa Riian filharmonista orkesteria, Tukholman Konsertföreningenin orkesteria vuodet 1914–1924, Oslon filharmonikkoja 1919–1927, Sydneyn sinfoniaorkesteria ja Australian radio-orkesteria, Los Angelesin filharmonikkoja 1927–1929, Malmön sinfoniaorkesteria 1931–1947 sekä Kajanuksen kauden jälkeen Helsingin kaupunginorkesteria vuodet 1932–1941. Vuosina 1929–1931 hän toimi Riian Kansallisoopperan johtajana.


title: Georg Schnéevoigt

text: Schnéevoigt oli tunnettu erityisesti Pjotr Tšaikovskin, Johannes Brahmsin ja Jean Sibeliuksen tulkitsijana ja teki Suomessa tunnetuksi myös Anton Brucknerin ja Gustav Mahlerin musiikkia. Hän sai professorin arvonimen vuonna 1919.


title: Georg Schnéevoigt

text: Schnéevoigtin puoliso oli vuodesta 1898 lähtien pianisti Sigrid o.s. Sundgren, joka esiintyi pianistina sekä miehensä kanssa että yksin samoin kuin solistina miehensä johtamissa konserteissa. Sigrid Sundgren-Schnéevoigt toimi myös pianonsoiton opettajana Helsingin musiikkiopistossa, jossa hänen oppilaanaan oli muun muassa Ernst Linko.


title: Sami Länsivuori

text: Sami Länsivuori (s. 31. maaliskuuta 1963) on suomalainen pikajuoksija.


title: Sami Länsivuori

text: Länsivuori voitti 100 metrin juoksun Suomen mestaruuden vuosina 1991 ja 1992. 1990 ja 1993 hän oli hopealla. 200 metrillä Länsivuori voitti hopeaa vuonna 1993. Hallissa hän voitti 60 metrin juoksun SM-kultaa 1992, 1995 ja 1998.


title: Sami Länsivuori

text: Länsivuoren ennätys 100 metrillä on 10,48 (juostu 1995, myötätuulessa Länsivuori on juossut 10,39) ja 200 metrillä 21,45. 26. elokuuta 1995 joukkue Harri Kivelä, Sami Länsivuori, Ari Pakarinen ja Janne Haapasalo juoksi 4 x 100 metrin viestissä Helsingissä ajan 39,39, joka on kaikkien aikojen viidenneksi paras suomalaistulos.


title: Sami Länsivuori

text: Vuonna 2004 Länsivuori juoksi MM-hopeaa 60 metrillä Saksan Sindelfingenissä veteraanien halli-MM-kisoissa M40-sarjassa. Länsivuori on mukana KuPS:n jalkapallojoukkueiden valmennustoiminnassa lähinnä fysiikkavalmentajana. Hän on myös KuPS:n entinen SM-sarjapelaaja ennen pikajuoksu-uraansa. Tällä hetkellä Länsivuori valmentaa pikajuoksija Maria Räsästä.


title: Sami Länsivuori

text: Länsivuorta valmensivat juoksu-uran aikana seuraavat valmentajat aikajärjestyksessä: Tapani Turunen, Hannu Puroila ja Martti Koljonen.


title: 73P/Schwassmann–Wachmann

text: 73P/Schwassmann-Wachmann, joka tunnetaan myös nimellä Schwassmann-Wachmann 3, on lyhytjaksoinen komeetta, jonka kiertoaika on 5,36 vuotta. Komeetan löysivät 2. toukokuuta 1930 saksalaiset tutkijat Friedrich Carl Arnold Schwassmann ja Arno Arthur Wachmann Berliinin observatoriosta.


title: 73P/Schwassmann–Wachmann

text:
Komeetta hukattiin vuoden 1930 perihelinsä jälkeen ja löydettiin uudelleen vasta vuonna
1979.


title: 73P/Schwassmann–Wachmann

text: Komeetta ohitti Maan 0,08 AU:n etäisyydeltä (11,9 miljoonaa kilometriä) keväällä 2006. Se on hajonnut moneen osaan, hajoamisen havaittiin alkavan vuonna 1995.


title: David Carlsson

text: David Carlsson (s. 7. maaliskuuta 1983 Tukholma, Ruotsi) on ruotsalainen jalkapalloilija, pelipaikaltaan hyökkääjä. Kaudella 2016 hän edusti Kakkosessa pelannutta Kokkolan GBK:ta. Aiempina vuosina hän pelannut Suomessa kuusi kautta IFK Mariehamnissa, kaudella 2006 HJK:ssa ja kaudella 2013 Kokkolan GBK:ssa ja kausilla 2014-15 Pietarsaaren Jarossa.


title: David Carlsson

text: Carlsson on Tullinge TP:n kasvatti. Hän siirtyi Älvsjö AIK FF:sta IFK Mariehamniin kaudeksi 2003 ja oli yksi joukkueen avainpelaajista nousukaudella Ykkösestä Veikkausliigaan vuonna 2004 tehden mm. IFK:n molemmat maalit toisessa nousukarsintaottelussa FC Jazzia vastaan. Tulokaskaudellaan Veikkausliigassa hän kuului sarjan parhaimpiin maalintekijöihin 14 maalillaan, joukossa kaksi hattutemppua. Kauden 2006 loppupuolen Carlsson oli lainalla HJK:ssa. Vuosina 2005-2008 Carlsson pelasi Veikkausliigassa kaikkiaan 84 ottelua ja teki 25 maalia.


title: David Carlsson

text: Kaudeksi 2009 Carlsson palasi Allsvenskanissa pelanneeseen tukholmalaiseen Brommapojkarnan joukkueeseen. Ura jäi silloin seurassa kahden ottelun mittaiseksi, sillä hänet lainattiin Ruotsin Ykkösdivisioonassa pelanneeseen Västerås SK:hon. Seuraavina kausina merkittävin ura oli Superettanissa pelanneessa IK Bragessa.


title: David Carlsson

text: David Carlsson palasi keväällä 2013 Suomeen ja Kokkolan GBK:hon, joka pelasi silloin Kakkosessa. Carlsson oli joukkueensa parhaita maalintekijöitä. Niinpä hän siirtyikin kaudeksi 2014 naapurikaupungin Veikkausliigassa pelanneeseen Jaroon eli oli kulunut viisi kautta edellisestä Veikkausliiga-ajasta. Carlsson tuli kentälle yleensä vaihdosta. Kauden 2015 alkaessa Carlsson pelaa edelleen Jarossa. Hänellä on takana 111 Veikkausliigan ottelua ja niissä 26 tehtyä maalia. Carlsson siirtyi kaudeksi 2016 Kokkolaan Kakkosessa pelanneen GBK:n riveihin. Carlson kaudet Kakkosesa ovat olleet sen jälkeen menestyksellisiä - kaudella 2016 14 maalia, kaudella 2017 17 maalia ja lohkonsa 2. sija maalintekijöissä ja kaudella 2018 18 maalia ja samoin 2. sija lohkonsa maalintekijöissä. Lisäksi hänet valittiin kaudella 2018 Kakkosen lohkonsa parhaaksi pelaajaksi.


title: Aili Somersalo

text: Aili Maria Somersalo (vuoteen 1906 Sommer, ent. Candolin, avioliiton solmittuaan Tarvas; ) oli tamperelainen kirjailija, jonka tuotantoon kuului satuja, nuortenkirjoja ja historiallisia romaaneja. Hän käytti kirjailijanimiä Aune Sarkanen ja Eileen Summers.


title: Aili Somersalo

text: Somersalon vanhemmat olivat kauppaneuvos Arthur Sommer ja Lydia Johansson. Hän kävi seitsemän luokkaa Tampereen suomalaista tyttökoulua 1900-1906 ja opiskeli Ateneumissa 1908–1909. Somersalo kävi sairaanhoitajatarkurssin Helsingin yleisessä sairaalassa vuonna 1911. Hän oli myöhemmin 10. Sotasairaalan osastonhoitajana ja ylihoitajana Gyllenbergin toipilaskodissa vuonna 1940.


title: Aili Somersalo

text: Hänen tunnetuimmat kirjansa ovat "Päivikin satu" ja "Mestaritontun seikkailut" (1919). Somersalo toimi myös suomentajana. Vuosina 1951 ja 1956 hän sai Tampereen kaupungin kirjallisuuspalkinnon. Topelius-palkinto hänelle myönnettiin 1952 ja kirjailijaeläke 1953. Somersalo kuului Pirkkalaiskirjailijat ry:n perustajajäseniin 1944.


title: Aili Somersalo

text: Aili Somersalo oli naimisissa vuosina 1916–1922 kirjailija Toivo Tarvaksen kanssa. Avioeron jälkeen hän toisen kerran naimisissa 1943–1947 myyntipäällikkö Anders Rafael Candolinin (1893–1947) kanssa tämän kuolemaan saakka. Aili Somersalon veli oli everstiluutnantti ja IKL:n kansanedustaja Arne Somersalo.


title: Aili Somersalo

text:
Nimellä "Aili Somersalo":
Nimellä "Aili Somersalo-Tarvas":
Nimellä "Aili Tarvas":


title: Aili Somersalo

text:
Nimimerkillä "Aune Sarkanen":
Nimimerkillä "Eileen Summers":
Nimimerkillä "Marianne":Nimellä "Aili Somersalo":
Nimellä "Aili Tarvas":


title: Antti Kuismala

text: Antti Kuismala (s. 20. tammikuuta 1976 Ristiina) on suomalainen jalkapalloilija, pelipaikaltaan maalivahti. Hän edustaa Kakkosen Mikkelin Palloilijoita. Suomen korkeimmalla sarjatasolla Veikkausliigassa Kuismala on pelannut Mikkelin Palloilijoissa, FC Jazzissa, FF Jarossa, IFK Mariehamnissa ja Myllykosken Pallossa. Ennen kautta 2013 hän oli pelannut liigassa yhteensä 208 ottelua.


title: Antti Kuismala

text: Kuismala on Mikkelin Palloilijoiden kasvatti. Hän debytoi seuran edustusjoukkueen riveissä Veikkausliigassa 12. kesäkuuta 1996 ottelussa Jaroa vastaan. Debyyttikausi, jolla Kuismala jakoi torjuntavastuun Timo Tarhilan kanssa, päättyi joukkueen putoamiseen Ykköseen. Toiseksi korkeimmalla sarjatasolla hän oli kaudella 1997 MP:n ykkösmaalivahti.


title: Antti Kuismala

text: Kaudella 1998 Kuismala pelasi liigaa Jazzissa, mitä seurasi kolme kautta Ykkösessä kotikaupungin fuusioseurassa FC Mikkelissä, Tampereen Pallo-Veikoissa ja Jarossa. Jälkimmäisen kanssa hän nousi kauden 2001 päätteeksi liigaan. Vuonna 2004 oli vuorossa Kuismalan ainoa ulkomaankomennus, kun hän teki yksivuotisen sopimuksen monille jarolaisille tutun Tromsøn kanssa. Tromsøssä hän sai peliaikaa kuitenkin vain kolmessa cup-ottelussa.


title: Antti Kuismala

text: Palattuaan Suomeen Kuismala pelasi kaudella 2005 muutaman ottelun Kakkosen TP-Seinäjoessa, kunnes siirtyi elokuun lopulla liigaseura IFK Mariehamniin. Ahvenanmaalla hän vietti kaksi täyttä kautta ennen paluutaan kasvattajaseuraansa MP:hen kaudeksi 2008. Vuonna 1996 tapahtuneen liigasta putoamisen jälkeen seura ei ollut pystynyt vakiinnuttamaan paikkaansa ylimmillä sarjatasoilla ja pelasi nyt Kakkosessa.


title: Antti Kuismala

text: Yhden Mikkelin-kauden jälkeen Kuismalalle kävi jälleen kutsu liigajoukkueen maalille, ja hän siirtyi Myllykosken Palloon ennen kautta 2009. MYPAssa hän pääsi osallistumaan ensimmäistä kertaa urallaan myös kansainvälisiin seurajoukkuekilpailuihin, kun joukkue osallistui Eurooppa-liigan karsintoihin vuosina 2010 ja 2012. Hänet valittiin MYPAn vuoden pelaajaksi vuonna 2012.


title: Antti Kuismala

text: Kaudeksi 2013 Kuismala palasi Mikkeliin.


title: Janne Haapasalo

text: Janne Haapasalo (s. 23. huhtikuuta 1965) on suomalainen pikajuoksija. Hän on kilpaillut myös pituushypyssä.


title: Janne Haapasalo

text: Haapasalo voitti 100 metrin juoksun Suomen mestaruuden vuosina 1993 ja 1998. SM-hopeaa hän voitti 1997 ja 1999 sekä pronssia 1995. Hallissa hän on voittanut 60 metrillä SM-kultaa vuosina 1997 ja 2000. Haapasalo osallistui vuoden 1998 EM-kisoihin Budapestissa, jossa hän karsiutui 100 metrillä toisella kierroksella. Vuoden 1997 Ruotsi-maaottelussa Haapasalo voitti 100 metriä.


title: Janne Haapasalo

text: 24. elokuuta 1997 Haapasalo juoksi Tampereella eliittikisoissa 100 metriä aikaan 10,42, joka sivusi Ari Pakarisen kolme vuotta vanhaa Suomen ennätysaikaa. . 26. elokuuta 1995 joukkue Harri Kivelä, Sami Länsivuori, Ari Pakarinen ja Janne Haapasalo juoksi 4 × 100 metrin viestissä 39,39, joka on matkan kaikkien aikojen viidenneksi paras suomalaisaika.


title: Diego Corpache

text: Diego Fernando Corpache (s. 21. toukokuuta 1976 Buenos Aires, Argentiina) on entinen argentiinalainen jalkapalloilija. Hän oli pelipaikaltaan keskuspuolustaja.


title: Diego Corpache

text: Corpache debytoi kahdenkymmenen vuoden ikäisenä Argentiinan pääsarjassa Deportivo Españolissa ja pelasi joukkueessa viiden kauden ajan. Hän toimi joukkueensa kapteenina vuosina 1998–2000. Kaudeksi 2001 Corpache siirtyi Veikkausliigaan FC Interin joukkueeseen. Hän nousi Interissä pelaamansa kuuden kauden aikana puolustuksen johtohahmoksi ja joukkueen kapteeniksi. Kauden 2006 jälkeen seura ja Corpache eivät kuitenkaan enää tehneet jatkosopimusta. Heinäkuussa 2007 Corpache kävi harjoittelemassa Helsingin Jalkapalloklubin kanssa, mutta teki lopulta sopimuksen vanhan seuransa FC Interin kanssa. Corpache pelasi Interissä myös kauden 2008 ja solmi talvella 2009 yksivuotisen sopimuksen Valkeakosken Hakan kanssa.


title: Diego Corpache

text: Argentiinan kansalaisuuden ohella Corpachella on myös Italian passi.


title: Mykola Lysenko

text: Mykola Vitalijovytš Lysenko (; 22. maaliskuuta 1842 Hrynky, Poltavan kuvernementti, Venäjän keisarikunta – 6. marraskuuta 1912 Kiova) oli ukrainalainen säveltäjä, pianisti, kapellimestari ja kansanlaulujen kerääjä.


title: Mykola Lysenko

text: Lysenko syntyi Poltavan alueella. Hän aloitti ukrainalaisten kansanlaulujen keräämisen ja julkaisemisen opiskeluaikoinaan Kiovan yliopistossa. 1870-luvun puolivälissä Lysenko opiskeli säveltämistä Nikolai Rimski-Korsakovin johdolla.


title: Mykola Lysenko

text: Lysenkon tuotantoon kuuluu muun muassa pianomusiikkia, lauluja ja oopperoita. Hän kirjoitti oopperalibrettonsa ukrainan kielellä. Pjotr Tšaikovski halusi esittää hänen oopperansa "Taras Bulban" Moskovassa, mutta se ei onnistunut, sillä säveltäjä ei antanut esittää teostaan venäjän kielellä.


title: Vladimir Arsenjev

text:
Vladimir Klavdijevitš Arsenjev (; 10. syyskuuta 1872 Pietari – 4. syyskuuta 1930 Vladivostok) oli venäläisen, kultivoituneen aatelisperheen jäsen. Hän oli tutkimusmatkailija, kirjailija ja upseeri, ja hän teki useita matkoja Kaukoitään ja kirjoitti vuosina 1902–1907 tekemistään matkoista kirjoja. Hän oli upseerina sijoitettuna Vladivostokiin ja käytti vapaa-aikansa sen lähiympäristön tutkimiseen. Vladivostokissa on Arsenjev-museo ().
Arsenjev löysi matkoillaan paljon ennen tuntematonta siperialaista kasvistoa, vaikkakin matkojen päätarkoitus oli sotilaallinen maastotutkimus.


title: Vladimir Arsenjev

text: Hänet tunnetaan teoksesta Dersu Uzala, jonka pohjalta Akira Kurosawa teki elokuvan.


title: Nabis

text: Nabis (noin 250 eaa. - 192 eaa.) oli Spartan kuningas vuosina 206 eaa. - 192 eaa. Hän oli Spartan viimeinen kuningas. Hänen isänsä oli eräs Demaratos, joka ehkä kuului Eurypontidien sukuun, josta yksi Spartan kahdesta kuninkaasta yleensä valittiin. Nabis seurasi Makhanidasta, joka kuoli Mantineian taistelussa vuonna 207 eaa.


title: Nabis

text: Nabis meni naimisiin Argoksesta kotoisin olevan Apiksen kanssa, joka luultavasti oli sukua Argoksen entiselle tyrannille Aristomakhokselle. Kuten eräät edeltäjänsä, Nabis yritti uudistaa Spartan lakeja. Hän vapautti muun muassa helootteja ja antoi heille kansalaisoikeudet. Nabiksen aikana ja luultavasti jo ennen häntä Sparta muuttui tiukasta luokkayhteiskunnasta avoimemmaksi. Kaupankäyntiä alettiin harjoittaa paljon aikaisempaa enemmän, ja Spartasta tuli riippuvaisempi kaupungin ulkopuolella olevasta maailmasta.


title: Nabis

text: Nabis aloitti 204 eaa. sodan Akhaian liittoa vastaan, ja tuolloin hän aloitti myös laivaston rakennuttamisen. Vuonna 200 eaa. hän kärsi tappion Akhaian "strategosta" Filopoimenia vastaan. Nabiksen ja Spartan onneksi Rooman valtakunta aloitti samana vuonna niin sanotun toisen makedonialaissodan. Akhaia oli Makedonian liittolainen. Mutta se jätti kuitenkin Makedonian ja liittoutui puolestaan Rooman kanssa. Samalla Argos kapinoi Akhaiaa vastaan ja liittoutui Makedonian kanssa. Nabis sai kuitenkin kaapattua vallan Argoksessa. Nabis solmi 197 eaa. liiton Rooman kanssa. Samana vuonna Roomalaiset kukistivat Makedonian Kynoskefalain taistelussa. Pian roomalaisten konsuli Flamininus julisti kreikkalaiset taas vapaiksi.


title: Nabis

text: Vuonna 195 eaa. Flamininus päätti hyökätä Spartaa vastaan. Syyksi esitettiin, että Sparta miehitti Argosta. Nabis antautui Flamininukselle, kun Rooman ylivoimaiset joukot saapuivat Spartan edustalle. Flamininus riisti Spartalta kaikki sen Lakonian ulkopuoliset maat ja meren rannalla asuvien perioikkien maat.


title: Nabis

text: Vuonna 193 eaa. Nabis yritti vallata takaisin osan menetetyistä alueista. Filopoimen oli tuolloin taas Akhaian "strategos" ja hän kukisti Spartan joukot Lakoniassa. Flamininus palasi kuitenkin Kreikkaan ja pakotti osapuolet taas hyväksymään vuoden 195 eaa. rauhansopimuksen. Nabiksen murhasi vuonna 192 eaa. hänen liittolaisensa Aitolian liito, ei Akhaian liitto. Seuraavana vuonna Filopoimen valtasi Spartan ja liitti sen Akhaian liittoon.


title: Liivo Leetma

text: Liivo Leetma (s. 20. tammikuuta 1977 Kose, Viron SNT, Neuvostoliitto) on virolainen jalkapalloilija. Hän on pelipaikaltaan puolustava keskikenttäpelaaja.


title: Liivo Leetma

text: Leetma pelasi Veikkausliigassa FC KooTeePeen joukkueessa kaudet 2005–2006, jona aikana hän kärsi vakavista loukkaantumisista. Tätä ennen hän on pelannut Paide Linnameeskondissa, FC Lellessä, Lelle SK:ssa, JK Tervis Pärnussa, FC Florassa, Viljandi Tulevikissa, Levadia Maardussa ja FC TVMK:ssa. Leetma on Viron mestari vuosilta 1999 ja 2000 ja cup-mestari 1999.


title: Liivo Leetma

text: Leetma on pelannut 36 ottelua Viron maajoukkueessa.


title: Sigerus Brabantilainen

text: Sigerus Brabantilainen (myös "Sighier", "Sigieri" tai "Sygerius") (n. 1240–1283/84) oli skolastinen filosofi eteläisistä Alankomaista. Hän oli yksi averroismin kehittäjistä ja merkittävimmistä puolestapuhujista. Katolisen kirkon konservatiiviset edustajat pitivät häntä radikaalina, mutta hänellä on ollut yhdessä Tuomas Akvinolaisen kanssa merkittävä osuus läntisen filosofian uskoa ja järkeä koskevien asenteiden kehityksessä.


title: Sigerus Brabantilainen

text: Sigeruksen elämää koskevista tiedoista on ollut hyvin paljon erimielisyyksiä. Vuonna 1266 hän kirjautui Pariisin yliopiston humanistiseen tiedekuntaan samaan aikaan kun yliopistossa oli suuri kiista neljän "kansakunnan" ("nation") välillä. Paavin legaatti päätti, että Sigerius oli yllyttäjä, ja häntä uhattiin kuolemalla. Seuraavan kymmenen vuoden aikana hän kirjoitti ne kuusi teosta, jotka hänen nimiinsä on laitettu, ja jotka P. Mandonnet julkaisi vuonna 1899.


title: Sigerus Brabantilainen

text: Vuonna 1271 Sigerus sekaantui jälleen kerran kansakuntien välisiin kiistoihin. Kansakuntien vähemmistö valitsi hänet rehtoriksi vastustaen tehtävään äänestettyä Aubri Rheimsläistä. Kiista jatkui kolme vuotta, ja perustui todennäköisesti averroistien, Sigeriuksen ja Pierre Duboisin, sekä konservatiivisempien ja oikeaoppisempien väliseen kiistaan. Riidan sovitteli paavin legaatti Simon de Brion, josta tuli myöhemmin paavi Martinus IV. Sigerus vetäytyi Pariisista Liègeen.


title: Sigerus Brabantilainen

text: Sigeruksen merkitys filosofiassa on siinä, että hän hyväksyi averroismin kokonaisuudessaan, mikä sai aikaan sen, että muiden muassa Albert Suuri ja Tuomas Akvinolainen vastustivat häntä jyrkästi. Averroismi aiheutti ristiriitoja, koska se opetti aristotelismia sen alkuperäisessä muodossa ilman yhteensovittelua kristinuskon oppien kanssa. Sigerusta syytettiin "kahden totuuden" opin opettamisesta. Tämä tarkoittaa sitä, että yksi asia voisi olla totta järjellä ja täsmälleen päinvastainen asia totta uskon kautta. Koska Sigerus oli skolastikko, hän tuskin kuitenkaan suoranaisesti opetti näin vaan pyrki etsimään jonkinlaista keskitietä uskon ja järjen välillä.


title: Sigerus Brabantilainen

text: Politiikassa Sigerus opetti, että hyvät lait olivat parempi kuin hyvät hallitsijat, ja kritisoi paavin erehtymättömyyttä maallisissa asioissa.


title: Sigerus Brabantilainen

text: Pariisin oppituomioissa vuosina 1270 ja 1277 kirkolliset auktoriteetit tuomitsivat averroismin. Vuonna 1277 oppituomiot sisälsivät erityisen lausuman, joka oli suunnattu Sigerusta ja Boethius Dacialaista vastaan. Sigerus ja Bernier de Nivelles joutuivat syytetyiksi harhaopista. Sigeriusta syytettiin erityisesti tämän teoksesta "Impossabilia", joka käsitteli Jumalan olemassaoloa.


title: Sigerus Brabantilainen

text: Averroismia vastaan aloitetut toimenpiteet saivat aikaan sen, että Sigerusta vainosivat sekä kirkon että pelkästään filosofiset vastustajat. Vaikuttaa siltä, että lopulta Sigers ja Boetius pakenivat Italiaan. Johannes Peckhamin, Canterburyn arkkipiispan, mukaan he menehtyivät Orvietossa surkealla tavalla.


title: Sigerus Brabantilainen

text: Sigeruksen kuolintapaa ei tiedetä. Brabantilainen kronikka kertoo, että mielipuoli avustaja puukotti hänet kuoliaaksi ("a clerico suo quasi dementi"). Legendan mukaan avustaja käytti kynää murha-aseena. Sigeruksen vastustajat sanoivat, että se oli hänelle oikein, sillä hän oli aiheuttanut omalla kynällään niin paljon pahaa. Danten "Jumalaisessa näytelmässä" sanotaan, että hän ""aatteiss' ankarissa tulevan myöhään kuolemankin katsoi"" ("Paradiso", x. 134–6). Jotkut ovat katsoneet tämän viittaavan itsemurhaan. On mielenkiintoista, että Dante sijoitti harhaoppisen Sigeruksen paratiisiin Tuomas Akvinolaisen ja Isidorus Sevillalaisen seuraan. Todennäköisesti hän tiesi Sigeriuksen vain olleen vainottu filosofi.


title: Sigerus Brabantilainen

text: 1200-luvulta peräisin oleva erään Duranten kirjoittama sonetti (xcii. 9–14) sanoo, että hänet teloitettiin Orvietossa: ""a ghiado it fe' morire a gran dolore, Nella corte di Roma ad Orbivieto"". Tämä on saattanut tapahtua joskus vuosina 1283–1284 kun paavi Martinus IV oli Orvietossa. Sigeruksen tukijat pitivät Pariisin oppituomioiden jälkeen matalaa profiilia eikä murhaa koskaan tutkittu.


title: Ilja Venäläinen

text: Ilja Venäläinen (s. 27. syyskuuta 1980 Espoo, Suomi) on suomalainen entinen jalkapalloilija, pelipaikaltaan hän oli hyökkääjä.


title: Ilja Venäläinen

text: Venäläinen aloitti jalkapallon pelaamisen neljän vanhana, ensiopit hän omaksui Kopari-nappuloissa, mutta vaihtoi viiden-kuuden ikäisenä keltamustiin. KuPS:n pudottua kauden 1997 jälkeen Kakkoseen joukkueen valmentaja Jouni Jäntti nosti hyvin lupaavana pidetyn 17-vuotiaan Venäläisen seuran edustusjoukkueeseen. Venäläinen debytoi edustusjoukkueen paidassa 3. toukokuuta 1997 pelatussa vierasottelussa Nilsiän Pallo-Haukkoja vastaan. KuPS voitti ottelun 1-2. Ensimmäisen maalinsa Venäläinen teki seuraavassa ottelussa jossa vastassa oli Rovaniemen Kanuunat. Kauden jälkeen KuPS nousi takaisin Ykköseen. Ensimmäisen Veikkausliigaottelunsa Venäläinen pelasi 22. huhtikuuta Turussa, kun kauden avausottelussa oli vastassa FC Inter. Ottelu päättyi 2-2 ja Venäläinen teki toisen maaleista. Hän pelasi seuran edustusjoukkueessa kuuden kauden ajan ennen siirtymistään Pietarsaaren Jaroon kaudeksi 2004. Jaroa Venäläinen edusti vain yhden kauden ennen siirtymistään FC KooTeePeehen, jossa hän pelasi kaudet 2005 ja 2006.


title: Ilja Venäläinen

text: Kaudeksi 2007 Venäläinen palasi KuPS:aan. Hän oli 12 maalillaan Ykkösen viidenneksi paras, ja joukkueensa paras maalintekijä. KuPS päätti kautensa sarjan voittoon ja nousi kaudeksi 2008 takaisin Veikkausliigaan. Syyskuussa 2008 Venäläinen ja KuPS sopivat jatkosta kauden 2010 loppuun asti. Kauden 2010 päätteeksi hän saavutti ensimmäisen SM-mitalinsa seuran yllettyä Veikkausliigassa toiseksi. Venäläinen allekirjoitti lokakuussa 2010 vuoden mittaisen jatkosopimuksen.


title: Ilja Venäläinen

text: Kausi 2010 oli menestys niin seuralle kuin Venäläiselle itselleen. Venäläisen vahva vire jatkui myös vuoden vaihteen yli. Tammikuussa 2011 pelatussa Uusi Lahti Cupissa Venäläisen otteet olivat niin vahvat että hänet kutsuttiin ensimmäistä kertaa aikuisten maajoukkueeseen. A-maajoukkueen valmentaja Markku Kanerva nosti hänet maajoukkueeseen helmikuussa 2011. Venäläinen teki A-maajoukkuedebyyttinsä 9. helmikuuta 2011 kun Suomi kohtasi Belgian Gentissä. Hän pääsi kentälle 83 minuutin kohdalla, kun Tim Sparv vaihdettiin pois kentältä. Venäläinen pelasi ottelussa numerolla 19.


title: Ilja Venäläinen

text: Talvikausi 2011 jatkui menestyksellisesti kun Venäläinen jakoi Liigacupin maalipörssin voiton FC Hongan Ilari Äijälän kanssa kuudella osumalla.


title: Ilja Venäläinen

text: 16. kesäkuuta 2013 Veikkausliigan ottelussa FF Jaroa vastaan Venäläinen teki uransa sadannen maalin KuPS-paidassa. Lukema sisältää kaikilla sarjatasoilla sekä erilaisissa liigan karsintasarjoissa tehdyt maalit. Aiemmin kyseiseen saavutukseen ovat yltäneet vain Aaro Heikkinen (126) ja Olavi Rissanen (125).


title: Ilja Venäläinen

text: Venäläisen ammattilaisura päättyi kauden 2013 jälkeen. Hän pelasi urallaan yhteensä 304 pääsarjaottelua, joissa hän teki 74 maalia.


title: Ilja Venäläinen

text: Kaudella 2014 Vänäläinen pelasi virallisia sarjapelejä PuPa:ssa (Itä-Suomen piirin Viitonen) 14 ottelua ja teki 17 maalia.


title: Ilja Venäläinen

text: Venäläinen pelasi myös futsalia aina maajoukkuetasolla asti. Hän edusti Suomen futsalmaajoukkuetta neljässä ottelussa, joissa hän teki yhden maalin.Venäläinen valmistui kauppatieteiden maisteriksi Itä-Suomen yliopistosta marraskuussa 2013. Pro gradu -tutkielmassaan hän käsitteli sitä, miten putkiremontin kustannukset näkyvät kuopiolaisten kerrostaloasuntojen hinnassa. Jalkapallouransa jälkeen hän siirtyi Verohallinnon palvelukseen verosihteeriksi.


Wing Commander II: Vengeance of the Kilrathi on Chris Robertsin kehittämän "Wing Commander" -avaruustaistelupelin jatko-osa. Peli julkaistiin vuonna 1991 ja se säilytti ensimmäisen osan asetelman , jossa ihmisten johtaman Konfederaation ja kissamaisen soturikansan, "Kilrathi"n, välillä vallitsee yhä sota.


title: Wing Commander II: Vengeance of the Kilrathi

text:
WC2 painotti kuitenkin enemmän tarinankerrontaa, jota liikuttivat eteenpäin spriteanimoidut välianimaatiot ja peli oli ensimmäisiä, joissa ääninäyttely oli merkittävässä asemassa. Peli oli äänitiedostoineen eräs kooltaan laajimpia ja julkaisuaikanaan toimi vain kaikkein uusimmissa tietokoneissa.
Pelin tarina oli vähemmän vapaa, pelin kampanjarakenne oli nyt järjestelmällisempi ja pelaaja ei kyennyt enää ylenemään tai vastaanottamaan mitaleita saavutuksistaan. Siipimiehet eivät enää kuolleet pelaamisen yhteydessä, ellei se kuulunut varsinaiseen juoneen.


text: Peliin julkaistiin kaksi tehtävälevyä, Special Operations 1 (1991) ja 2 (1992).


text: WC2 on julkaistu osana kokoelmaa "Wing Commander: The Kilrathi Saga" (1997), johon sisältyivät kolme ensimmäistä "Wing Commander" -peliä lisälevyineen, mukaan lukien WC2:n erikseen ostettavat äänitiedostot.


title: Wilhelm Wundt

text: Wilhelm Maximilian Wundt (16. elokuuta 1832 Neckarau – 31. elokuuta 1920 Leipzig) oli saksalainen psykologi, psykofysiologi ja filosofi. Häntä pidetään yhtenä kokeellisen ja kognitiivisen psykologian perustajista.


title: Wilhelm Wundt

text: Psykologiatieteen synty akateemisena oppialana ajoitetaan yleensä alkaneeksi vuonna 1879, jolloin Wundt perusti ensimmäisen kokeellisen psykologian laboratorion. Wundtin laboratoriolla oli aikanaan valtava merkitys psykologian kehittymiselle. Syntymässä olevan tieteenalan uranuurtajat kaikkialta maailmasta vierailivat laboratoriossa ja veivät mennessään kotiyliopistoihinsa kokeellisen psykologian tutkimusmallin.


title: Wilhelm Wundt

text: Uransa loppupuolella Wundt keskittyi "kansainpsykologian" kehittämiseen. Tuloksena oli monumentaalinen kymmenosainen teos "Völkerpsychologie" (1900–10). Wundtin kansainpsykologia jäi unohduksiin vuosikymmeniksi behaviorististen suuntausten noustua valta-asemaan akateemisessa psykologiassa, mutta on saanut osakseen uutta kiinnostusta erilaisten kulttuuripsykologisten koulukuntien vahvistettua asemaansa yliopistomaalmassa 1970-luvulta lukien.


title: Wilhelm Wundt

text: Suomalaisista psykologian pioneereista Wundtin oppilaita olivat muun muassa Arvi Grotenfelt ja Hjalmar Neiglick.


title: Jone Nikula

text: Antti Joonas ”Jone” Nikula (s. 30. maaliskuuta 1970 Helsinki) on suomalainen juontaja, toimittaja sekä televisio- ja radiopersoona. Hänet tunnetaan muun muassa MTV3:n televisio-ohjelmista "Idols", jossa ollut vakituisena tuomarina alusta alkaen, "Tanssii tähtien kanssa" sekä Subin "Äijät"-sarjasta.


title: Jone Nikula

text: Nikulan mediaura alkoi lukioikäisenä Radio Cityn kesätoimittajana, mistä kehkeytyi lopulta monivuotinen työsuhde. Sittemmin hän on työskennellyt muun muassa Elmun hallituksen puheenjohtajana, EMI Finlandin markkinointipäällikkönä ja Hanoi Rocksin kiertuemanagerina.


title: Jone Nikula

text: Suuren yleisön tietoisuuteen Nikula on noussut televisioesiintymisiensä myötä. Hän toimi uusia laulajakykyjä etsivän "Idols"-ohjelman tuomarina ohjelman ensimmäisestä kaudesta 2003–2004 lähtien, mutta ei ole mukana Idolsin palatessa ruutuihin kahdeksannen kauden merkeissä syksyllä 2017. Keväällä 2006 hän oli mukana "Tanssii tähtien kanssa" -tanssiohjelmassa, jossa hän sijoittui Katja Koukkulan opettamana kolmanneksi ja syksyllä 2010 oli myös yksi kisan tuomareista. Vuosina 2007–2008 hän esiintyi Kotiteollisuus-yhtyeen Jouni Hynysen kanssa "Äijät"-ohjelmassa, jossa kaksikko kokeili erilaisia miehisiksi koettuja ammatteja ja harrastuksia. Hän on toiminut myös "Levyraati"-ohjelman levylistan valitsijana.


title: Jone Nikula

text: Nikula on kirjoittanut suomalaisen metallimusiikin historiikin "Rauta-aika" (2002) sekä unikirjan "Unia julkuista" (2007). Hän oli vuosina 2006–2008 ilmestyneen "Kaupungin aika" -aikakauslehden (alun perin "Ovi") päätoimittaja. Hänet valittiin vuonna 2008 yrittäjälehti "Firman" päätoimittajaksi.


title: Jone Nikula

text: Vuonna 2007 Nikula juonsi Radio Rockilla ensin "Uuden rockin iltaa" ja sittemmin "Jonen päivävuoroa" klo 11–14.


title: Jone Nikula

text: Nikulaa kuullaan 2007 julkaistulla Before the Dawnin singlellä "Faithless", jolla hän esittää yhtyeen kanssa cover-version Panteran kappaleesta ”Mouth for War”.


title: Jone Nikula

text: Ranneliike nimesi Nikulan homofobian vastaisen työn hyvän tahdon lähettilääksi vuonna 2007. Hän toimii myös Kissakaveria ei jätetä -kampanjan kummina.


title: Jone Nikula

text: Kesäkuussa 2009 Jone Nikula syyllistyi rattijuoppouteen ajettuaan autoa Seinäjoella humalassa. Alkometri näytti 0,25 milligrammaa alkoholia uloshengitysilmassa, mikä vastaa reilua puolta promillea. Hänet tuomittiin Seinäjoen käräjäoikeudessa 30 päiväsakkoon. Yhteensä Jone Nikula joutui maksamaan 1 100 euroa sakkoa. Rattijuopumuksensa vuoksi hän menetti mainossopimuksen viinien maahantuojan kanssa.


title: Jone Nikula

text: Toukokuussa 2015 Julkisen sanan neuvosto antoi kaikkien aikojen ensimmäisen vakavan huomautuksensa Radio Rockille Jone Nikulan vääriin tietoihin perustuneista syytöksistä hänen kommentoidessaan hinkuyskään kuolleen vauvan uutistapausta. Neuvoston mukaan radioasema rikkoi vaatimusta lapsiuhrin ja tämän vanhempien hienotunteisesta kohtelusta sekä tietojen tarkistamisesta.


title: Jone Nikula

text: Nikulan isä on entinen oikeuskansleri, kansanedustaja ja ministeri Paavo Nikula ja äiti taidehistorian professori Riitta Nikula. Nikulan veli Stuba Nikula on Helsingin kulttuurijohtaja.


title: Jone Nikula

text: Nikula avioitui tanssija Hanna Karttusen kanssa elokuussa 2014. Aiemmin hän on ollut kihloissa juontaja Ellen Jokikunnaksen kanssa.


title: Jone Nikula

text: Nikula on sotilasarvoltaan reservin kapteeni.


title: NICAM

text: NICAM (, tunnetaan myös NICAM 728:na) on digitaalinen ääniformaatti analogisille televisiolähetyksille. Äänivirrassa on 14 bitin modulointipakkaus ja sen näytteenottotaajuus on 32 kHz (kilohertsiä).


title: NICAM

text: NICAMin sisältämä tieto lähetetään alikantoaallolla varsinaisen kanavan rinnalla. Tästä syystä NICAM ei häiritse kanavan mukana tulevaa mono-äänikanavaa, joten yhteensopivuus mono-vastaanottimien kanssa säilyy.


title: NICAM

text: NICAM-tekniikalla lähetykseen saadaan sisällytettyä jopa kolme erillistä äänivirtaa. Tämä mahdollistaa esimerkiksi usean erikielisen äänivirran samalle kanavalle yhtäaikaisesti. Esimerkiksi Suomen Yleisradio käytti tätä ominaisuutta analogisen television urheiluaiheisissa lähetyksissä, jolloin valittavina kielivaihtoehtoina olivat useimmiten suomi ja ruotsi.


title: NICAM

text: NICAMin tuomia mahdollisuuksia — kukin vaihtoehdoista valitaan datavirran kolmen ennalta määritellyn bitin avulla:Näistä ominaisuuksista kuitenkin vain kaksi ensimmäistä on yleisesti käytössä.


title: NICAM

text: Muita faktoja:Jotta NICAM-lähetyksiä voidaan vastaanottaa, vastaanottimessa täytyy olla NICAM purkupiiri (engl. decoder). Vastaanottimet, joissa ei ole purkupiiriä, eivät osaa erotella NICAM-dataa muun lähetyksen seasta ja täten käyttävät lähetyksen mukana tulevaa mono-äänikanavaa.


title: NICAM

text: NICAMia tukevissa videonauhureissa yleinen tapa varastoida tieto, on syöttää NICAM äänivirta VHS-kasetin Hifi-raidalle, toisin kuin mono-äänikanava, joka syötetään VHS-kasetin lineaariselle raidalle.


title: NICAM

text:
Modulaatiomenetelmä: Differentiaalisesti koodattu nelivaiheinen vaiheensiirto-avainnus, jossa jokainen neljästä vaihemuutoksesta siirtää kaksi databittiä (DQPSK).
Bittinopeus: 728 kbit/s, Kantoaallon taajuus 5,85 MHz kuvakantoaallon yläpuolella, kantoaallon taso: Kuvakantoaallon ja moduloidun digitaalisen äänikantoaallon tehojen suhde on 1:100. Spektrin leveys n. 500 kHz. Käytetty datan muokkaus on ns. 40% cosini roll-off. Spektri ei riipu lähetettävästä äänimateriaalista, koska bittijono sekoitetaan (kehyssynkronointisanaa lukuun ottamatta), summaamalla (modulo-2) bittijonoon vale-satunnainen bittijono (valeumpimähkäsignaali). Lopullinen spektri muistuttaa kohinaa. Äänisignaalin vierekkäiset bitit lomitellaan vähintään 15 bitin päähän toisistaan virheryöppyjen poistamiseksi.


title: NICAM

text:
Suorana ulkolähetyksenä toteutettu ja 09.10.1988 klo 18.45 alkanut tv-ohjelma "Metro" oli maailman ensimmäinen säännöllisesti lähetettävä ohjelmasarja, jossa
stereoäänen lähettämiseen käytettiin digitaalista NICAM 728-järjestelmää maanpäällisissä tv-verkoissa.


title: Talli

text: Talli on hevosten pitoon tarkoitettu rakennus. Hevosten lisäksi nykyaikaisessa tallissa saatetaan pitää muitakin kotieläimiä, esimerkiksi vuohia, lampaita tai kaneja. Hyvin tavallista on pitää yhtä tai useampaa kissaa torjumassa hiiriä ja rottia, jotka tulevat talliin hyvien olosuhteiden, kuten ruuan ja pesäkolojen perässä.


title: Talli

text: Suomalainen talli on perinteisesti "sisätalli", jossa karsinat tai pilttuut sijaitsevat kokonaan sisätiloissa käytävien varrella. "Ulkotallissa" karsinoihin pääsee suoraan ulkoa ja/tai hevosilla on ovestaan näkymä ulos tallinpihalle. Hevoset viihtyvät ulkotallissa yleensä sisätallia paremmin, eikä Suomen ilmasto sinänsä ole mikään este tällaiselle tallille. Talli voi olla myös pihattotyyppinen, jolloin yksittäisillä hevosilla ei ole omia karsinoita vaan hevoset saavat vapaasti liikkua piha-alueen ja sisätilojen välillä. Tällaisessa "hevospihatossa" hevosten käyttämät sisätilat ovat laajat ja avoimet ja ne pehmustetaan karsinoiden tapaan esimerkiksi sahanpurulla, turpeella tai hiekalla. Uusien tallirakennusten lisäksi Suomessa on myös paljon vanhoihin navettoihin remontoituja talleja, jotka usein ovat matalakattoisia ja ahtaita.


title: Talli

text: Tallin rakentamisessa tulee ottaa huomioon Maa- ja metsätalousministeriön antamat hevosten pidolle asetetut eläinsuojeluvaatimukset, joissa määritellään muun muassa karsinoiden vähimmäiskoko, talli-ilman laatuvaatimukset sekä tallin ovien ja käytävien leveydet. Hevosen kannalta tärkeimpiä tallin ominaisuuksia ovat hyvä ilmanvaihto, riittävä tila (varsinkin karsinoiden koko) ja mahdollisuus kontakteihin muiden hevosten kanssa (vähintään näköyhteys). Kovinkaan lämmintä tallissa ei hevosten hyvinvoinnin kannalta tarvitse olla.


title: Talli

text:
Talleissa on monenlaisia erillisiä tiloja:
Monet tallit yhdistävät eri toimintoja, ja esimerkiksi ratsastuskoulun ja yksityistallin yhdistelmä on hyvin yleinen.


title: Talli

text: Hevonen oli tärkeä kotieläin ennen aikaan, kun ei ollut vielä traktoria ja muita koneita. Hevonen pysyi pientiloilla tärkeänä voimanlähteenä jopa 1960-70-luvulle saakka. Hevosesta pidettiin hyvää huolta. Viimeisinä aikoina hevosella oli oma tila, eli hevostalli, yleensä navettarakennuksen yhteydessä. Aikaisemmin hevostalli oli yleensä erillinen kaksikerroksinen rakennus, jonka yläkerrassa eli tallin parvella pidettiin heiniä. Karjalassa ei vanhimpina aikoina hevosille ollut tallia, vaan niitä pidettiin usein navetan (läävän) katoksessa (l.kujassa l. tanhuassa). Tallissa oli oma ovi ja pieni ikkuna.


title: Talli

text: Hevonen oli tallissa parressa eli pilttuussa päitsillä (suitsilla, päihtimillä) eli riimulla kiinnitettynä. Vanhimpaan aikaan tallissa oli maalattia, mutta betonipohjan yleistyttyä betonin päälle rakennettiin yleensä puulattia, jonka päällä hevonen seisoi ja makasi. Paljas betoni olisi murentunut hevosen suuren painon ja rautakenkien alla. Puulattialle levitettiin oljet tai pahnaa kuivikkeiksi. Hevosen edessä oli seimi, johon laitettiin rehut, eli heinät ja "appeet", joissa oli viljaa ja muuta lisuketta. Hevostallissa oli varsalle karsina.


title: Talli

text: Jos talossa oli useampia hevosia, tarvittiin isompi talli, jossa oli jokaiselle hevoselle oma pilttuunsa, nyttemmin karsinansa. Jos hevosella ei ollut varsaa, se joutui olemaan yksin tallissa ja ihmisen tullessa talliin se hirnahteli tuttavallisesti, koska hevonen pitää ihmisistä. Tallissa ei ollut lämmitystä vaan se lämpeni hevosen lämmöstä. Kun hevonen tuotiin kovan työpäivän jälkeen talvella märkänä talliin, isäntä kuivasi sitä ja harjasi. Illalla viime töikseen isäntä kävi yleensä "illastamassa" hevosen, eli loi lannan lisäsi kuivikkeet, laittoi heiniä eteen ja juotti hevosen. Mahdollisesti oli napannut leivänpalankin huoneesta ja antoi sen lähtiessään tallista hevoselle. Märät länget yleensä kuivattiin pirtissä.


title: Talli

text: Kirkkojen luona Suomessa ja Ruotsissa oli ennen joillakin paikkakunnilla kirkossakävijöille omat kirkkotallinsa kullekin talolle. Siellä missä näitä on säilynyt, ne ovat arvokkaita rakennusperinteen muistomerkkejä.


title: Vuoden 1924 talviolympialaisten mitalitaulukko

text: Vuoden 1924 talviolympialaisissa oli mukana urheilijoita 16 eri maasta, jotka kilpailivat 16 eri tapahtumassa. Eniten olympiavoittoja saavuttivat Norjan ja Suomen urheilijat. Menestyneimmät urheilijat olivat Suomen Clas Thunberg, joka voitti kolme pikaluistelukultaa, ja Norjan Thorleif Haug, joka voitti kolme kultaa hiihtolajeista.


title: Liimatta–Valkjärvi-rata

text: Liimatta–Valkjärvi-rata on historiallinen rataosuus Karjalankannaksella. Se alkaa Viipurin kaakkoispuolella sijaitsevasta Liimatasta. Ratalinja kulkee lähes suoraan idän suuntaan Vuokselle asti ja kaartuu sen jälkeen jyrkästi kaakkoon Valkjärven suuntaan. Rata oli aikanaan 70 kilometriä pitkä.


title: Liimatta–Valkjärvi-rata

text: Liimatta–Valkjärvi-rata avattiin liikenteelle vuonna 1930. Valmistuessaan se oli osa Suomen rataverkkoa, mutta päätyi Karjalan luovutuksen yhteydessä kokonaan Neuvostoliitolle ja siten osaksi nykyisen Venäjän rataverkkoa. Sotien jälkeen radasta on purettu ensin Ristseppälästä Valkjärvelle ulottuva osuus ja sittemmin osuus Heinjoelta Ristseppälään.


title: Liimatta–Valkjärvi-rata

text: Lokakuun rautatiet on hoitanut henkilöliikennettä. Päivittäisiä junavuoroja oli aiemmin kaksi, sittemmin yksi kumpaakin suuntaan Heinjoen ja Viipurin välillä. Liikenne tälläkin osuudella lakkautettiin vuonna 2009.


title: Hetu

text: Hetu tarkoittaa seuraavia asioita:


title: MechWarrior 2: 31st Century Combat

text: MechWarrior 2: 31st Century Combat on vuonna 1995 julkaistu tietokonepeli. Peli sijoittuu BattleTech -lautapelin maailmaan, jossa ihmiskunta on levittäynyt laajalle alueelle avaruutta, mutta samalla pirstoutunut useisiin pieniin valtakeskittymiin. Pelistä julkaistiin useita versioita, joista alkuperäinen oli MS-DOS:lle ja Microsoft Windows 95:lle julkaistiin useita eri näytönohjaimille tarkoitettuja versioita. Lisäksi pelistä tehtiin kontrolleiltaan yksinkertaistettu, digitaalisille padiohjaimille paremmin sopiva versio ("Arcade Combat Edition") Sega Saturnille ja PlayStationille.


title: MechWarrior 2: 31st Century Combat

text: MechWarrior 2 poikkesi edeltäjästään hyläten palkkasoturina pelaamisen, joka jakoi mielipiteitä edeltäjänsä fanien keskuudessa suuresti. Pelissä keskityttään kahden klaanin, "Jade Falcon"in ja "Wolf"in, edesottamuksiin. Klaanien näkemyserot Sisämaailmojen valtaamisesta johtavat lopulta konflikteihin toistensa välillä.


title: MechWarrior 2: 31st Century Combat

text: Pelaaja asetetaan valitsemansa klaanin MechWarrioriksi, soturiksi, joka ohjastaa useita tonneja painavia BattleMechejä, jotka ovat kerrostalon kokoisia käveleviä tankkeja. Pelaaja pystyy etenemään klaanin arvoastekoissa tehtävien väliin sijoitetuissa klaaniotteluissa, jotka tapahtuvat miltei rituaalinomaisesti. Taistelu ratkaisee voittajan. Pelaaja kerää pelin edetessä kunniapisteitä, jotka ratkaisevat omalla osallaan pelin etenemistä ja vihollisten suhtautumista pelaajaan.


title: MechWarrior 2: 31st Century Combat

text: Soturi pystyy myös muokkaamaan käyttämänsä BattleMechin varustusta haluamaan suuntaan. Lähes poikkeuksetta pelaaja joutuu tasapainottelemaan lämmöntuoton ja painorajoitusten välillä varustaessaan BattleMechiään.


title: MechWarrior 2: 31st Century Combat

text: Peli tunnetaan myös upeasta eteerisestä ja sinfonisesta taustamusiikista, jonka sävelsivät Gregory Alper ja Jeehun Hwang.


title: MechWarrior 2: 31st Century Combat

text: MechWarrior 2 tuki myös tuolloin markkinoilla pyöriviä silmälappuvideolaitteita, kuten Virtual I/O, VFX/1 ja CyberMaxx.


title: MechWarrior 2: 31st Century Combat

text: Sotien raivotessa Maassa, galaksin toisella puolella "Nicholas Kerensky" loi uuden ihmisyhteiskunnan. Tämä yhteiskunta perustui soturielämään, jossa kunniaa pidettiin arvostetuimpana asiana. Tätä kuviota pyörittävät useat klaanit, jotka kilpailevat kunniasta, voimasta ja lopullisesta paluusta Maahan, Sisäplaneetoille. Vuonna 3057 klaanien välille syttyy Kieltäytymissota, joka sai alkunsa klaanien erimielisyydestä Sisäplaneetoille hyökkäämisestä. Jade Falcon -klaani haluaa vallata Sisäplaneetat ja palauttaa vuosisatoja hajonneena olleen Tähtiliittouman mahti. Taas vastaavasti Wolf-klaani ei näe järkevyyttä Sisäplaneettojen valtaamisessa ja ajaa pikemmin rauhantekoa heidän kanssaan. Klaanit ajautuvat keskenäiseen sotaan heidän lähestyessään Sisämaailmoja.


title: MechWarrior 2: 31st Century Combat

text: Pelissä on 15 erilaista BattleMechiä, joiden ominaisuudet eroavat painonsa, nopeutensa ja muotonsa perusteella. Ominaisuudet vaikuttavat selkeästi sen käyttötarkoitukseen ja selviytymiseen tulitaistelussa. Alle 50 tonnin mechit ovat nopeita tiedusteluun tarkoitettuja mechejä, kun taas yli 80 tonnin raskaat mechit voivat tulivoimallaan pyyhkäistä kokonaisen ryhmän vihollismechjä.


title: MechWarrior 2: 31st Century Combat

text: Mechit voidaan aseistaa useilla asejärjestelmillä, kuten pitkälle kantavilla lasereilla, vähemmän lämpöä tuottavilla pulssilasereilla, lyhyen sekä pitkän kantaman ohjuksilla, kone- ja gausskivääreillä.


title: MechWarrior 2: 31st Century Combat

text: Peliin julkaistiin lisäosa "Ghost Bear's Legacy" (1995) ja itsenäinen lisäosa "MechWarrior II: Mercenaries" (1996).


title: MechWarrior 2: 31st Century Combat

text: MechWarrior 2: Ghost Bear's Legacyssä pelaajalle annetaan mahdollisuus pelata Ghost Bear -klaanilla. Lisäosan mukana tuli 15 uutta tehtävää ja kourallinen uusia BattleMechejä.


title: MechWarrior 2: 31st Century Combat

text: MechWarrior 2: Mercenariesissä pelaaja ohjaa Sisämaailmoissa toimivaa palkkasoturiryhmää. Pelaajan vastuulla on nyt taistelun lisäksi ryhmän talouden hoitaminen ja tehtävien valitseminen. Mercenaries lisäsi jälleen BattleMechien määrää ja pelissä oli yli 30 tehtävää.


title: Vuoden 1928 talviolympialaisten mitalitaulukko

text: Vuoden 1928 talviolympialaisissa oli mukana urheilijoita 25 eri maasta, jotka kilpailivat 14 eri tapahtumassa. Eniten olympiavoittoja saavuttivat Norjan urheilijat.


title: Animal Crossing

text: Animal Crossing on Nintendon kehittämä simulaatiovideopeli, jonka se julkaisi vuonna 2001 Nintendo 64:lle nimellä どうぶつの森 (Dōbutsu no Mori, "suom. Eläinten metsä"). Euroopassa peli julkaistiin Nintendo GameCubelle nimellä "Animal Crossing". Pelit ovat lähes identtisiä, mutta GameCube-versiossa on hieman enemmän ominaisuuksia. Vuonna 2005 julkaistiin "" Nintendo DS -käsikonsolille, ja Wiille ilmestyi myöhemmin "". Vuonna 2013 kesäkuussa Eurooppaan ilmestyi , jota voi pelata Nintendo 3DS -konsolilla. Vuonna 2015 ilmestyi Nintendo 3DS -konsolille, ja viimeisimpänä vuonna 2017 ilmestyi älypuhelimille. Kaksi viimeisintä Animal Crossing peliä ovat pelisisällöltään aiemmista poikkeavia.


title: Animal Crossing

text: Animal Crossingista on myös olemassa saman niminen lyhyt Animesarja.


title: Animal Crossing

text: Pelaaja valitsee pelihahmokseen pojan tai tytön, joka muuttaa kylään. Kylän muut asukkaat ovat eläimiä. Kylään voi muuttaa yhteensä neljä ihmishahmoista pelaajaa, mutta pelaaminen on mahdollista vain vuorotellen. Vakiohahmojen lisäksi kylässä voi asua pelistä riippuen korkeintaan 10-15 eläintä. Eläimet on esitetty antropomorfisina hahmoina. Eläinten kanssa voi jutella ja niille voi suorittaa palveluksia. Kaupungin asukkaat muuttavat yksi kerrallaan pois ja niiden tilalle tulee uusia asukkaita, esimerkiksi silloin, kun pelaaja matkustaa toisella GameCube-muistikortilla olevaan Animal Crossing -kylään. Eläimet voivat myös muuttaa omasta kylästä sellaiseen kylään, jossa pelaaja on vieraillut, ja toisin päin. Eläimet monesti valittelevat tylsyyttä ennen muuttamistaan. Toisinaan niitä voi pyytää jäämään, jolloin muutto estyy.


title: Animal Crossing

text: Pelissä ei ole varsinaista päämäärää, vaan idea on elää sovussa eläinten kanssa. Pelissä voi maksaa vuokrarästit pois (jolloin pelihahmon asunto tai kyläkauppa kasvattavat kokoaan), keräillä hyönteisiä, kaloja, fossiileita ja maalauksia museota varten sekä sisustaa omaa taloa. Talon sisustuksessa voi hyödyntää erilaisia teemoja, kuten avaruus-, villi länsi-, tai moderni-teemaa. Hyvästä sisustuksesta saa Happy Room Academyltä paljon pisteitä. Taloon mahtuu rajoitettu määrä tavaraa, joten esineet, joita ei halua antaa pois tai HRA:n arvioitavaksi, voi säilyttää kellarissa. Joitakin esineitä voi myös säilyttää kaapissa. Kaikki tavarat, jotka on onnistunut pelissä keräämään, ilmestyvät kauppias Tom Nookin postimyyntiluetteloon. Luettelosta esineen voi tarvittaessa tilata, jos alkuperäisen esineen on myynyt tai lahjoittanut pois. Kylässä vierailevilta erikoishahmoilta saa harvinaisia tavaroita. Tällaisia tavaroita ei voi ostaa edes Tom Nookin postimyyntiluettelosta, vaikka ne ilmestyvätkin sinne näytille.


title: Animal Crossing

text: Pelin aika noudattaa pelikonsolin sisäistä kelloa. Pelissä on kaikki neljä vuodenaikaa juhlineen. Esimerkiksi jouluaattona Jingle the Dark-Nosed Reindeer tulee jakamaan lahjoja kilteille lapsille. Asettamanaan syntymäpäivänä pelaaja saattaa saada lahjoja kyläläisiltä.